text:
नबीन भोजपुरिया ( NB )'s Posts - JaiBhojpuri.com2012-11-20T11:30:56Zनबीन भोजपुरिया ( NB )http://www.jaibhojpuri.com/profile/Navinhttp://api.ning.com:80/files/pXCphZloqTGB-k2E0bA*jGIksVKlBwfOWx699kuuCaVPyoGxrgXgNHPwITy-qmhxkn4GEQiEedYxX1RHZuPseha7olKvSkPX/999447667.jpeg?xgip=16%3A0%3A434%3A434%3B%3B&width=48&height=48&crop=1%3A1http://www.jaibhojpuri.com/profiles/blog/feed?user=3es84w0936do5&xn_auth=no" बिरहा " के आरी कगरीtag:www.jaibhojpuri.com,2012-11-06:3634233:BlogPost:4276162012-11-06T18:05:44.000Zनबीन भोजपुरिया ( NB )http://www.jaibhojpuri.com/profile/Navin
बिरहा के बारे मे पढत रहनी ह , लोग कहेला की बिरहा बियोग के गीत ह , बाकी पढला के बाद बुझाईल ह की बिरहा खलिहा बियोग ना बियोग के संगे संगे मन मे बसल कुछउ भाव होखे ओह के बतावे के देखावे के सुनावे के एगो अईसन तरिका ह जवना भाव के बतावे खाति खलिहा मुह ना तन मन मय खुल जाला ।     यशोदा आ बाल गोपाल के संगे संगे गोपाल आ गोपी लो खाति त बिरहा बडले बा , बिरह खाति बिरहा बडले बा संगे संगे हंसी मजाक ठिठोली से ले के भक्ति के भाव , निर्गुण ( रहस्यवाद ) , श्रृंगार रस , सौन्दर्य के भाव भी बिरहा मे देखे के…
बिरहा के बारे मे पढत रहनी ह , लोग कहेला की बिरहा बियोग के गीत ह , बाकी पढला के बाद बुझाईल ह की बिरहा खलिहा बियोग ना बियोग के संगे संगे मन मे बसल कुछउ भाव होखे ओह के बतावे के देखावे के सुनावे के एगो अईसन तरिका ह जवना भाव के बतावे खाति खलिहा मुह ना तन मन मय खुल जाला ।   यशोदा आ बाल गोपाल के संगे संगे गोपाल आ गोपी लो खाति त बिरहा बडले बा , बिरह खाति बिरहा बडले बा संगे संगे हंसी मजाक ठिठोली से ले के भक्ति के भाव , निर्गुण ( रहस्यवाद ) , श्रृंगार रस , सौन्दर्य के भाव भी बिरहा मे देखे के मिलेला ।   बिरहा गावे से पहिले सरसती माई के गोहरावत एगो बिरहा गायक -   आव ए सुरसति गला चढि बइठ,  कडी कडिया दिह जोर ।  गावत मे लागे सोहावन मोरि देविया हो ,  सुनतरवा लागे अनमोल ॥    एगो लईकी अपना सखी / सलेहरि से कहत बिआ -   छिटिया पहरि गोरी बिटिया हो गइलु ,  पियरी पहरि लरिकोरि ।  मथवा बन्हाई गोरी हो गइलु बुनेलवा ,  कि ताकेली ससुरवा के ओरि ॥   ( बुनेलवा - सुनर , छिटिया - छींटदार कपडा )   रहस्यवाद के एगो नमुना   घाटावा लागेले कालकातवा के ओरिया ,  कि बारखा बरिसे नैपाल ।  ओरिया ई चुवेली बनारस के खोरिया  कि किचकिल भईल संसार ॥   ( ओरिया - छाजा / तरफ , खोरिया - गली , किचकिल - पांक पानी )   आ मेहरारु के टिकुली ( बिन्दी ) के बारे मे -   तालवा मे चमकेला चाल्हवा मछरिया ,  इनरा मे चमकेले डोरि ।  साभवा मे चमकेले सामि के पगरिया  लिलरा प टिकुलि लमोरि ॥   ( चाल्हवा - एगो मछरी के नाव , सामि - स्वामी / पति , लमोरि - लाम चाकर)   निर्गुण के एगो भाव   उडली चिरईया झुरे झांग बइठलि ,  राम नामवा के गोहराई ।  निचवा जे घुमत बाटे पापी रे बहेलिया ,  उपरा बाजवा रे मेडराई ॥   जिनगी मे संग साथ आ नीमना के संगे रहला के वर्णन   संगत करे के ओहि साधु बाबा के ,  जाहवा चोरिया नाहि होइ ।  होत फजिर साधु ठोकेले खंजडिया ,  राम के भजनिया ले होइ ॥

ई कुल्हि बिरहा कृष्णदेव उपधिया जी के " भोजपुरी लोकगीत " किताब से लिहल बा आ ई कुल्हि कई स साल से गवा रहल बा ।

बदलत भारत आवत बा ?tag:www.jaibhojpuri.com,2012-11-03:3634233:BlogPost:4273202012-11-03T17:03:45.000Zनबीन भोजपुरिया ( NB )http://www.jaibhojpuri.com/profile/Navin
उखडल पीच वाला सडक प एक लंगे ठाड एगो बुढ बुजुर्ग ऐनक पहिनले आ ओकरे प आपन दहिना अंजुरी के छाजा बनवले पछिम पडी तिकवत एक लंगे लउर के ठेहा बनवले रहले ।      एगो लईका पुरनकी उंचकी हरक्युलस साईकिल प पाछे बरसेम के बोझा कैरियर प लदले साईकिल चलावत पुछत बा कि - का ए बाबा बाडा गहिरे तिकवत बाडs का बात ह केकरा के तिकवत बाडs ?     बाँया कान्ह से दहिना कान्ह प गमछी फेकत लउर के सोझ करत तनकी सा खोंखि के तनकी स खंखारत बाबा…
उखडल पीच वाला सडक प एक लंगे ठाड एगो बुढ बुजुर्ग ऐनक पहिनले आ ओकरे प आपन दहिना अंजुरी के छाजा बनवले पछिम पडी तिकवत एक लंगे लउर के ठेहा बनवले रहले ।    एगो लईका पुरनकी उंचकी हरक्युलस साईकिल प पाछे बरसेम के बोझा कैरियर प लदले साईकिल चलावत पुछत बा कि - का ए बाबा बाडा गहिरे तिकवत बाडs का बात ह केकरा के तिकवत बाडs ?   बाँया कान्ह से दहिना कान्ह प गमछी फेकत लउर के सोझ करत तनकी सा खोंखि के तनकी स खंखारत बाबा
कहत बाडे कि - बबुआ रे , सुननी ह की पछिम से भारत बदलत आवत बा , ओकरे के तिकवत बानी , तनी हमहु देखली कईसन लउकत बा ।    आछा ई बताउ बुआ उ काथी प चलल बा ? सकारपियो ह की बलेरो प आवत बा ?    लईका कहत बा , बाबा हम जात बानी घरे कुटी काटे के बा , गाई नाद प चढावे के बा , बाबुजी बलिया गईल बाडे, कचहरी मे , तारीख रहल ह । बदलत भारत भेटा जाई त तनि हमरो के बतईह कि का पहिनले रहल ह आ कवन रंग के , चाकर मोहोरी रहल ह कि एक दम टईट ? भोजपुरी बोले वाला क्षेत्रtag:www.jaibhojpuri.com,2012-11-01:3634233:BlogPost:4268802012-11-01T19:29:03.000Zनबीन भोजपुरिया ( NB )http://www.jaibhojpuri.com/profile/Navin
करीब करीब तीस बरिस पुरान नकसा ह , पैमाईस कईल ना ह एह से खसरा खतौनी जनि जोहब सभे । एगो किताब मे " हसन " साहब के बनावल ई नकसा भेटा गईल ह सोचनी ह की तनि आह पाता लागि जाउ की केने केने ले भोजपुरी बोलल जाला ।      अब भोजपुरी बोली काहे लिखल गईल बा का
हे कहल गईल बा एह प त बेसी बतकही भईल बा बाकी कई गो किताब मे आ संगे संगे जवना किताब मे ई नकसा लउकल ह ओजुगो ई देखावल गईल बा की ब्याकरण के आधार प…
करीब करीब तीस बरिस पुरान नकसा ह , पैमाईस कईल ना ह एह से खसरा खतौनी जनि जोहब सभे । एगो किताब मे " हसन " साहब के बनावल ई नकसा भेटा गईल ह सोचनी ह की तनि आह पाता लागि जाउ की केने केने ले भोजपुरी बोलल जाला ।    अब भोजपुरी बोली काहे लिखल गईल बा का
हे कहल गईल बा एह प त बेसी बतकही भईल बा बाकी कई गो किताब मे आ संगे संगे जवना किताब मे ई नकसा लउकल ह ओजुगो ई देखावल गईल बा की ब्याकरण के आधार प कईसे बनारस मिर्जापुर धईले चम्पारन के भोजपुरी ले पलामु धईले गोरखपुर बहराईच के भोजपुरी के जरि सोरि एक ही ह ब्याकरण एक ही ह !     ई नकसा लम सम एगो आईडिया दे दिही की केने केने ले भोजपुरी बा , एह नकसा मे तनी उनईस बीस हो सकेला बाकी ओह खाति झाका झुमर नईखे ।

मानचित्र - एस आर हसन , किताब - भोजपुरी लोकगीत , लेखक - डा. कृष्णदेव उपध्याय ( गांव - सोनबरसा , जिला - बलिया, उ.प्र ) फरक त आईले बा ?tag:www.jaibhojpuri.com,2012-10-24:3634233:BlogPost:4260762012-10-24T17:30:00.000Zनबीन भोजपुरिया ( NB )http://www.jaibhojpuri.com/profile/Navin
प्रनाम आ जय भोजपुरी
तब -
गांवे मे सब केहु से घरे घरे घर पाछे चांदा असुलाई , फलानवा के घर से पिअर साडी , होकरा घरे असवे बिआह परल रहल ह , उ अपना भउजी के नवका लुगा ले ले आवत बा , तले ले एगो धउरल आवत बा कहत बा हई ल लो ई पंडाल मे खाति सही रही ।
कुछ अईसही गांव मे हेने से होने से जुटाई के साडी से पंडाल सजावल जाई , ताव किना के आई आ बांस प साटल जाई , चमकउवा ताव से तिकोना काटि काटि के लप लप झप झप करे वाला झालर बनी , रोज जगरम होई , गांवे के लोग गवनई करी, गांव के मय मेहरारु…
प्रनाम आ जय भोजपुरी
तब -
गांवे मे सब केहु से घरे घरे घर पाछे चांदा असुलाई , फलानवा के घर से पिअर साडी , होकरा घरे असवे बिआह परल रहल ह , उ अपना भउजी के नवका लुगा ले ले आवत बा , तले ले एगो धउरल आवत बा कहत बा हई ल लो ई पंडाल मे खाति सही रही ।
कुछ अईसही गांव मे हेने से होने से जुटाई के साडी से पंडाल सजावल जाई , ताव किना के आई आ बांस प साटल जाई , चमकउवा ताव से तिकोना काटि काटि के लप लप झप झप करे वाला झालर बनी , रोज जगरम होई , गांवे के लोग गवनई करी, गांव के मय मेहरारु लईका फईका लईकी ओईकी रोज सांझि खा आ सबेरे आरती खाति जुटिहन स आ भसान के दिने दुआरी दुआरी जाई के सब केहु के दुर्गा जी के दर्शन करावल जाई फेरु कोलनाला भसान होई । भसान भईला के बाद सब केहु दुखि मन से घरे आई ।
अब -
ढाला प चार गोडा भांग खईले , मुह मे एक लंगे खईनी दबले भा एगो दु गो महुआ पिअले भा गुटखा के डबल पाकिट मुह मे फारत आवत जात सब गाडी वालन से पईसा असुलत ( चँदा त कहे के बा ) रोज सांझि खा ओहि मे से कुछ निकाल के ठेका प चहुंप जाये के बा ।
अब बरिआरी असुलात बा त फेरु अउलाह पईसा भेटा जात बा फेरु शुरु होत बा डरामा , पंडाल के ठीका दिआ जात बा , मुर्ति के अईला के बाद जवन लंगटई शुरु होत बा , अस अ अस फुहर पातर गाना बाजत बा , अतना पियक्कडई होता जवना के कवनो थाह नईखे ।
कहियो कवनो बाईजी आवत बाडी नाचे खाति त कहियो प्रोजेक्टर चलत बा ।
गांव के बड जेठ बुजुर्ग मेहरारु अब दर्शन करे नईखी स आवत स आ भसान के दिने मय पी के देहि भाजत कोलनाला ले जात बाडन स । भसान भईला के बाद ओजुगे से बाजार मे जा के नाक प ले महुआ भा अंग्रेजी आ ओकरा संगे मीट मछरी ।

खैर चलल जाउ हमनियो के बोलल जाउ !

जय दुर्गा मईया के !

जय भोजपुरी  एफ डी आई कवनो अनतफल ना ह बाकि तबो ....tag:www.jaibhojpuri.com,2012-09-22:3634233:BlogPost:4228162012-09-22T10:00:00.000Zनबीन भोजपुरिया ( NB )http://www.jaibhojpuri.com/profile/Navin
प्रनाम आ जय भोजपुरी       बडा चर्चा हो रहल बा , हेने होने सगरे जेने देखs ओनिये लोग अझुराईल बा की एफ डी आई एफ डी आई रिटेल मे आवत बा , केहु कहत बा देश एक दम चकचका जाई त केहु कहत बा की ई ईस्ट इंडिया कम्पनी लेखा होई देश बिका जाई ।       केहु तर्क दे रहल बा की एकरा अईला से किसानन के फायदा होई मजदुरन के फायदा होई लोगन के नोकरी मिली त केहु के तर्क ई बा की एकरा अईला से छोट छोट दुकानदार , माने पंसारी के दोकानी बनि हो जईहन स , तुरहा बरबाद हो जईहन स ।        खैर एह कुल्हि मे…
प्रनाम आ जय भोजपुरी     बडा चर्चा हो रहल बा , हेने होने सगरे जेने देखs ओनिये लोग अझुराईल बा की एफ डी आई एफ डी आई रिटेल मे आवत बा , केहु कहत बा देश एक दम चकचका जाई त केहु कहत बा की ई ईस्ट इंडिया कम्पनी लेखा होई देश बिका जाई ।     केहु तर्क दे रहल बा की एकरा अईला से किसानन के फायदा होई मजदुरन के फायदा होई लोगन के नोकरी मिली त केहु के तर्क ई बा की एकरा अईला से छोट छोट दुकानदार , माने पंसारी के दोकानी बनि हो जईहन स , तुरहा बरबाद हो जईहन स ।      खैर एह कुल्हि मे गईला से पहिले देखे के बा की ई एफ डी आई का ह ?      फारेन ( बिदेस ) डाईरेक्ट ( सीधे/प्रत्यक्ष ) इंवेस्टमेंट ( पईसा लगावल / निवेश ) आ रिटेल माने खुदरा व्यपार - सोझ साफ माने इहे भईल की बिदेस से खुदरा व्यपार वाला जवन क्षेत्र बा ओजुगा बिदेस से सीधे सीधे पईसा आई ।      सवाल ई उठत बा कि का एकरा पहिले एफ डी आई कवनो क्षेत्र मे आईल बा लागु भईल बा ?      त एकर जवाब बा हँ आ उ कुल्हि क्षेत्र बा - सर्विस सेक्टर ( फाईनांस आ नान फाईनांस ) , टेली कम्युनिकेसन ( मोबाईल आ दुर संचार व्यवस्था ) कम्प्युटर साफ्टवेअर आ हार्डवेअर , रिअल स्टेट ( ममल्टी प्लेक्स सिनेमा हाल आ हाउसिंग कालोनी ) , कंस्ट्रक्सन , दवाई आ फार्मा के क्षेत्र मे , बिजली के क्षेत्र मे , आटोमोबाईल के क्षेत्र मे , धातु से सम्बन्धित उद्द्योगन के क्षेत्र मे , पेट्रोल गैस के क्षेत्र मे , फर्टिलाईजर के क्षेत्र मे , होटल मे , ट्रेडिंग के क्षेत्र मे , इलेक्ट्रिकल कल पुर्जा के क्षेत्र मे , प्रिंट मिडिया आ सुचना के क्षेत्र मे , सिमेंट आदि के उद्योग मे , बन्दरगाह आदि के क्षेत्र मे , इंडस्ट्री के मशीनन के क्षेत्र मे , खाये वाला सामान बनावे वाली कम्पनियन के क्षेत्र मे , टेक्स्टाईल माने कपडा लाता के क्षेत्र मे , समुन्दर से आवे जाये वाला ट्रांस्पोर्ट के क्षेत्र मे , खदान के क्षेत्र मे , पढाई लिखाई शिक्षा के क्षेत्र मे खेती बारी से जुडल कल पुर्जा के क्षेत्र मे आ मोटा मोटी धई ली कुल्हि तिरसठ चौसठ ( 63-64) को क्षेत्र मे एफ डी आई बडुवे ।      कवना कवना राज्य मे ई एफ डी आई बडुवे ?      भारत के लगभग हर राज्य मे एफ डी आई बडुवे बाकि टाप टेन ( सबसे ज्यादा जवन दस गो राज्य ) मे यु पी बिहार नईखे ।      रिटेल मे एफ डी आई के का माने बा ?      रिटेल माने खुदरा व्यपार के क्षेत्र मे एफ डी आई माने की खुदरा के क्षेत्र मे बेचे किने खाति बिदेसी कम्पनी पईसा लगईहन स । ठीक ओइसही जईसे भारत के व्यपारी लोग पईसा लगावे ला , फरक अतने बा की पईसा लगावे वाला बिदेसी कम्पनी होईहन स । आ ओह कम्पनी मे 51 परसेंट हिस्सेदारी बिदेशी कम्पनी के होई ।      का रिटेल मे एफ डी आई माने वालमार्ट ह ?        ना , वालमार्ट एगो कम्पनी ह जवन रिटेल के क्षेत्र मे कई जगहा पईसा लगवले बिआ आ आपन दोकानी खोलले बिआ , एकरा अलावा जायंट , कैरी फोर जईसन कई गो अउरी कम्पनी बाडी स जवन कई गो देसन मे आपन कारोबार चलावत बाडी स ।      अउरी कहा कहा रिटेल मे एफ डी आई ब ?      चीन सिंगापुर ब्राजील भा अउरी कई गो विकसीत भा विकासशील देशन मे 50- 100% एफ डी आई के सुविधा बडुवे ।      एकरा से नुकसान का हो सकेला ?      - लोगन के डर बा की ई आई त फेरु छोट छोट दुकानदार लोगन के कारोबार बन हो जाई ।     - लोगन के डर बा की लोग छोट छोट दुकान से सामान कीनल बन कई दी आ बिदेसी कम्पनियन के दोकान से सामान किनी ।     - लोगन के डर बा की ई कम्पनी देश के अपना हिसाब से चलावे लागी जब चाही त दाम बढाई जब चाही दाम घटाई ।     - लोगन के कहनाम बा कि देस मे बिदेशी सामान के भरमार हो जाई आ देसी सामान के केहु पुछी ना      एकरा से फायदा का हो सकेला ? कई लोगन के कहनाम बा की एकरा से फायदा कुछउ नईखे बाकी हमार कुछ तर्क बा आ हम एह के पछ मे बानी काहे कि -      - भारत मे पहिलही से कतना बिदेसी सामान भरल पुरल बा , चीन से ले के अमेरिका ले , हर जगहा के सामान बाजार मे भरल बा , एह से ई कहल की बिदेसी सामान भरी जाई गलत बा ।     - सरकारी नियम के हिसाब से ई लोग ओजुगे दोकानी खोली जहवा 10 लाख से बेसी लोग रहेले एह से ई कुल्हि दोकानी खलिहा बड बड शहर मे ही खुल सकेली स , माने एह कुल्हि दोकानन के कुकुरमुत्ता लेखा बढे के चानस ना भेटाई ।     - छोट छोट दोकानी वाला लो रसीद ना देला लो आ देबो करे ला लो त ओकर कवनो भैल्यु ना रहेला बाकी एह मे अईसन कुल्हि ना होई ।     - ई कुल्हि कम्पनी अधिकतर सामान ( कम से कम दाम राखे खातिर ) भारत से खरीदिहन स , खास कई के आनाज , फल आ तरकारी , काहे की ई कुल्हि सामान दोसरा देस से ले आवे मे बेसी पईसा लागी आ ई कुल्हि चीझु भारत मे आराम से भेटा जाई ।     - चुकि आनाज फल आ तरकारी किसानन से किनाई एह से ई एगो उमेद बा की किसान लो के नीमन आ फिक्स रेट भेजाई , गहंकी जोहे के ना परी ।     - सामान नीमन मिली , काहे की ई कुल्हि कम्पनी एहि से मसहुर बाडी स काहे की नीमन सामान कम दाम प बेचल एकनी के असली तरिका ह ।     - चुकि एह कम्पनियन के आपन कीने बेचे वाला टीम रहेले जवना मे लम सम मय लोग भारते के रही माने की रोजगारो मिली ।     - एह कम्पनियन के कीने वाला बिभाग डारेक्ट ओजुगा से सामान किनिहन स जहवा ओह सामान के पैदावार होत बा , उ सामान बनत बा काहे की ई लो कम से कम दाम मे बेचल चाही ।     - चुकि छोट छोट किराना / पंसारी के दोकानी से लोग महीना भर के राशन ना किनेला , आ किनबो करेला त क्रेडिट प किनेला एह से उ लो अईसना दोकानी पे ना जाई ।     - किसानन के सबसे बड समस्या अपना पैदावार के बेचला के बा , कही राखला के बा । अब एह कुल्हि के वजह से कीने वाला त फिक्स होईये जईहे , रेट त नीमन मिलबे करी संगे संगे ई नियम भी बा की एह कम्पनियन के नाफा जवन होई ओकर कुछ हिस्सा ( 30-50 प्रतिशत ) शीत गृह ( कोल्ड स्टोरेज ) , आनाज भंडारण ( स्टोर ) आ अनाज फल तरकारी के ढोवे खाति ट्रांसपोर्ट के बेवस्था मे लागी ।

जवन राज्य एह कम्पनियन के अपना राज्य मे नईखे चाहत ओकरो खाति उपाई बा , कि ई कम्पनी ओहि राज्य मे जईहन स जवन राज्य एकनी के आवे दी , माने नियम कानुन बनाई की एफ डी आई ओहु लो के राज्य मे आ सकेला ।

आपन बात
अउरी कुछ नाफा नुकसान हो सकेला जवना के रउवा सभे जोड घटा सकेनी । ई कुल्हि हम सैध्यांतिक जवन होखे के चाही ओह बात के धईले बानी , हमरा देखे से आ हमार जवन अनुभव कहत बा आ हम चीन , सिंगापुर दुबई अबुधाबी मे जवन देखले बानी ओह आधार प कहत बानी काहे की एह देसन मे अईसन कुल्हि कम्पनी बाडी स आ छोट छोट दुकानदार लो भी बा आ नीमन बिजनेस दुनो के होत बा ।       संगे संगे हम इहो कहल चाहब की वालमार्ट जवना के ढे हाला बा उ दक्षिण कोरिया से आ जर्मनी से आपन दोकानी बन कई के वापस चलि गईल काहे की जर्मनी आ दक्षिण कोरिया के लोगन के अपना छोट छोट दुकानदारन से सस्ता आ नीमन सामान मिलत रहे । त एह एफ डी आई से कवनो ना पहाड टुटत बा आ ना कवनो पहाड ठाड होत बा , हमरा देखे से दु गो फायदा जवन लउकत बा उ ई बा की किसानन के खरीददार , बरिआर खरीददार भेटा जईहे , आ खेती बारी प्रोफेसनल तरिका से होखे लागी काहे की एह कुल्हि से कांट्रैक्ट फार्मिंग , खेती बारी मे इंश्योरेंस जईसन चीझु आ जाई आ संगे संगे एक नीमन कम्पटीसन बाजार मे बने लागी भा बन जाई । माने सब कुछ सरिहरा जाई आ व्यवस्थित ढंग से होई आ जवन हेने होने से बिदेशी माल आवत बा उहो सरिहरा जाई ।     लोगन के ई शंका बा की ई कम्पनी कमाये खाति आवत बाडी स , त हम कहल चाहब की केहु पईसा कमाही खाति लगावेला ,बाकी उ कतना पईसा ले के जात बा कतना पईसा रउवा देश मे लगावत बा एह के भी देखल जरुरी बा ।
चेक प्वाईंट

सरकार के संगे संगे समाज के भी अपना के ओस्तवार राखे के जरुरत बा , आर टी आई जईसन चीजन से एह लोगन के नाक मे नाथ लगवले रहे के चाही , कंज्युमर फोरम आदि मे अगर कुछ गडबडी होत बा त एह लोगन के टांगे के चाही ।

लम सम इहे बा एह एफ डी आई मे , एकरा वजह से ना छाती उतान कई के चले के जरुरत बा आ ना एकरा वजह से मुडि नवाई के चले के जरुरत बा ! ई कवनो अईसन चीझु नईखे जवना के वजह से केहु गुलाम हो जाई आ केहु रउवा प राज करे लागी । ई रउरा हाथ मे बा , देसी युज करब त देशी कम्पनी चमकिहन स आ बिदेशी करब त देशी आ बिदेसी दुनो चमकिहन स ।

भारत के कई गो कम्पनी गल्फ मे रिटेल मे इंवेस्टमेन्ट कईले बाडी स जईसे लु लु बिआ , मनामा बडुवे । अब जब सब कुछ वैश्विक हो गईल बा आ हो रहल बा ओह समय मे एह कुल्हि चीजन प रुढिवादी बिचार राखल उचित ना कहाई ।

बिल्कुल एह कुल्हि से किसानन के दीन दासा नईखे बदले वाला बाकी ह काफी हद तक सुधार के गुंजाईस बा !

बाकी सब अब बतकही मे आई , कुछ सवाल जवाब होई त ओह मे आई , त रउवा सभ के सुझाव के इंतेजार बा ।

जय भोजपुरी

पहिला भाग - ई कईसन अगुवाई होता ?tag:www.jaibhojpuri.com,2012-09-13:3634233:BlogPost:4211152012-09-13T20:44:12.000Zनबीन भोजपुरिया ( NB )http://www.jaibhojpuri.com/profile/Navin
प्रनाम आ जय भोजपुरी

अगुआ   - एह शब्द के माने सभका पता होई , आ अगुआ अगर सर्वनाम ह त अगुवाई क्रिया कहाई । हम ब्याकरन नईखी सिखावत हम त बस ई कहल चाहत बानी की भोजपुरी भाषा के अगुवाई करे वाला अनघा लोग बा बाकि ई कईसन अगुवाई होता की चिचिलईलो प आवाज खलिहा चिचिलाये वाला के काने मे ले जाsता केहु अउरी नईखे सुनत ? आखिर ई कईसन अगुवाई ह ?

आजु सबेरवे नाया अंक मिलल ह एगो भोजपुरी पत्रिका के , ओह मे…
प्रनाम आ जय भोजपुरी

अगुआ   - एह शब्द के माने सभका पता होई , आ अगुआ अगर सर्वनाम ह त अगुवाई क्रिया कहाई । हम ब्याकरन नईखी सिखावत हम त बस ई कहल चाहत बानी की भोजपुरी भाषा के अगुवाई करे वाला अनघा लोग बा बाकि ई कईसन अगुवाई होता की चिचिलईलो प आवाज खलिहा चिचिलाये वाला के काने मे ले जाsता केहु अउरी नईखे सुनत ? आखिर ई कईसन अगुवाई ह ?

आजु सबेरवे नाया अंक मिलल ह एगो भोजपुरी पत्रिका के , ओह मे एगो लेख पढनी ह , भोजपुरी के बारे मे रहल ह , भोजपुरी के संविधान मे शामिल होखे के चाही ओकरा खाति तर्क रहल ह आ भोजपुरी शामिल हो जाई त ओह से हिन्दी के कवनो नुकसान ना होई एह प कुछ तर्क दिहल गईल रहल ह ।

हम साफ साफ तर्क प आवत बानी कि " भोजपुरी के आठवा अनुसुची मे काहे शामिल करे के चाही के बारे मे तर्क " -

1- लोक सेवा संघ आयोग के इंतहान भोजपुरिया लोग भोजपुरी मे दे सकेला    हम बी ए भा एम ए हिन्दी इतिहास समाजशास्त्र दर्शनशास्त्र भा अउरी कवनो बिषय से( भोजपुरी छोड के ) कईले होखब आ हमरा खाति ई छुट बा की हम भोजपुरी मे इंतहान दे सकेनी तबो हम भोजपुरी मे ना देब ! आखिर काहे ना देब ? त ओकर कारन ई बा की हम भोजपुरी बोलेनी , हम भोजपुरी लिख सकेनी हम भोजपुरी बुझि सकेनी बाकी हम भोजपुरी के मानक नईखी जानत , हम प्राईमरी जुनियर स्कुल , हाईस्कुल , इंटर , बी ए , एम ए मे भोजपुरी नईखी पढले । जब ले ई शुरुवाती शिक्षा के विषय ना बनी त पाल पुतई प चढाई के भसवला से का फायदा ?
2- भोजपुरी फिलिम दुरदर्शन आ राष्ट्रीय चैनल प देखावल जा सकेला
आछा ई बतावल जाउ की एह से का होई ? जवना सिनेमा के आपन सेंसर बोर्ड नईखे ओह के दुरदर्शन आ राष्ट्रीय चैनल प देखा के ई लो का साबित कईल चाहत बा लो ? एह ले नीमन त जवन भोजपुरी चैनल बा ओह के नीमन से चलावे के आ नीमन चलावे के निहोरा ई लो करित आ जहा ले राष्ट्रीय चैनल के बात बा त हम जी सिनेमा प कई हाली भोजपुरी फिलिम देखले बानी बाकी उ साउथ के डब रहेला । त एजुगा जरुरी बा सिनेमा के नीमन करे के ओकरा खाति कुछ बेवस्था करे के ओकरा खाति सेंसर बोर्ड बने जवन खांटि भोजपुरी के होखे । तब नु कुछ बात बनी । आहे प गरई धईल हमरा नईखे बुझात ।
3- भोजपुरी फिलिम के राष्ट्रीय पुरस्कार नईखे मिल सकत
हम बतावल चाहब की 2009 ले ई बात सांच रहल ह की भोजपुरी फिलिम के राष्ट्रीय पुरस्कार ना मिल सकत रहल ह बाकी 2009 मे एगो नियम आईल जवना के हिसाब से भोजपुरी फिल्म के भी अब कम्प्टीसन मे राखल गईल बा । बाकि बात ई बा की का भोजपुरी मे ओइसन फिलिम बनत बाडी स ? पुरस्कार त रोई रोई के नाचि नाचि के भोजपुरी के दुआरी ले आई जे फिलिम बढिया रही । अब टेढ-बम्बक फिलिम बनिहन स त का राष्ट्रीय पुरस्कार मिली ? भोजपुरी फिलिम वाला त अपने मे ईनाम बांटे लन स आ गील होलन स आ ओकनी खाति उहे मय बा त फेरु कवन आ कहवा के राष्ट्रीय पुरस्कार ?
4- भोजपुरी के साहित्य के बिकास खाति आर्थिक सहायता
जे खोंखे के उ त खोंखतो नईखे बाकी सरकार से दाम अईंठे खाति भोजपुरी के आठवी अनुसुची मे ठेले के ई प्रयास कहा ले सही बा ? हम बतावल चाहब की बिहार मे भोजपुरी संस्थान जवन की भोजपुरी के साहित्य खाति बनल बा आ दिल्ली मे भोजपुरी मैथिली संस्थान भोजपुरी आ मिथिला के कला संस्कार संस्कृति के बिकास खाति बनल बा त लोग एह कुल्हि से काहे नईखे नाफा लेत ? बिहार मे बा दिल्ली मे बा बाकि यु पी मे नईखे ( कम से कम हमरा नईखे मालुम ) त फेरु केहु के काहे नईखे बकार निकलत की युपियो मे होखे के चाही ? आ बा त नीमन से चलो । का एकरा बेरी मय जाना गुंगी सधले बा ?
5- साहित्य के क्षेत्र मे पुरस्कार ईनाम ज्ञानपीठ लेखा
भोजपुरी मे अब ले का लिखाईल बा , भोजपुरी मे के के लिखत बा , भोजपुरी मे कब कब लिखाईल बा , गद्य कतना बा पद्य कतना बा कहानी काथा , निबन्ध , दोहा सोरठा चौपाई गजल कविता काव्य महाकाव्य , का लिखाईल बा केने बा के के लिखले बा जईसन चीजन प काम केहु ना करी बाकी सोझे सोझे ज्ञानपीठ के लेमनचुस देखाई । ई कहा ले सही बा ? का नईखे लागत की आजु जे भोजपुरी के साहित्यकार लो बा ओह लोगन के जुटान होखे ओह लोगन के काम जवन अब ले भईल बा ओह के जुटान होखे ओह के प्रचार प्रसार होखे ? एजुगा त दु कवना गायक के त दु कवना गायिका के दुउ का दु का घोषित करे से फुरसतिये नईखे मिलत त साहित्य माने त इहे नु भईल की चोंचा प झुलुहा झुलावs ता लो ?

अउरी कुछ खास नईखे ओह लेख मे , भोजपुरी के आठवा अनुसुची मे शामिल करे खाति दिहल कुल्हि मय दलील मे 20 करोड से बेसी भोजपुरिया लोग बाटे जईसन बात कहल गईल बा , आ ई कुल्हि बात हति चुकी लईको जानत बा बाकि एजुगा बात ठोस आधार आ कारवाई के होखे के चाही , कुछ अईसन चीझु के जवना से भोजपुरिया लोग के ई बुझाउ की भोजपुरी के आठवा अनुसुची मे शामिल कईला से क्षेत्र भाषा आ लोगन के नाफा होई । हमरा देखे से जवन कुछ बुझाता उ कुछ अईसन बा -

1- भोजपुरी मे पढाई लिखाई खउराहवा दल / गदाहवा पाटी ( केजी -1 भा लोर केजी ) से ले के जुनियर स्कुल , हाईस्कुल , बी ए , एम ए , रिसर्च ले होखे के चाही ।
2- भोजपुरी क्षेत्र चुकि कृषि प्रधान क्षेत्र ह खेती बारी वाला क्षेत्र ह एह से , हाईस्कुल , इंटर से ले ले एह क्षेत्र मे जतना बिश्वबिद्यालय बाडन स ओह मे खेती बारी ( 10 कृषि से , 12 कृषि से बी एस एजी , एम ए सी एजी ) प पढाई भोजपुरी मे होखे के चाही आ एह लोगन के भोजपुरिया इलाका मे नोकरी लागे के चाही ।
3- भोजपुरी मे प्राईमरी से पढाई होई त फेरु ओहि हिसाब से मास्टर लोगन के भकेंसी , किताब कापी छपाईल आ भोजपुरी के नाव प ढेर लोग पढे मे ना लजाई ।
4- भोजपुरी मे अईसन पढाई लिखाई होखे त फेरु रोजगार गते गते आपन जगहि एहि क्षेत्र मे बनावे लागी ।
5- फिल्म खाति एगो सेंसर बोर्ड बने के चाही चुकि भोजपुरी क्षेत्र कवनो राज्य सरकार के जिम्मे ना आवेले एहि से केन्द्र एह के आठवा अनुसुची मे ले के दुनो राज्य से बतिया के फिल्म जगत के भला कई सकेला । शिक्षा आ खेती बारी के क्षेत्र मे भोजपुरी के आधिकारिक रुप मे शुरुवात सिनेमा के एगो नया दिशा आ दसा दे सकेला ।
6- भोजपुरी के संगे सबसे बडहन कमी ई बा की ई भाषा अभी ले शिक्षा आ रोजगार ( सिनेमा के छोड दिहल जाउ त ) के भाषा नईखे बनि पावल , सरकार सोचत बिआ की एह मे सिनेमा बनते बा एह से एकरा खाति कुछ कईला के का काम बा , जबकि सिनेमा के हाली मय लो जानत बा , आ शिक्षा , रोजगार के भाषा बने खाति यु पी आ बिहार के सरकार के संगे संगे अगुवाई करे वाला लोगन के जमीन धरे के परी काहे की ई कुल्हि चीज अईसन बा जवन जमीनिये प होई हावा मे ना ।
7- आजु जहवा लोग गांव से शहर जाता काहे की कमाये खाये के हिसाब अब गांव प नईखे बनत , त एह समय मे जरुरी बा की भोजपुरी के अगुवाई करे वाला लोग एह लोगन के बीचे आओ एगो माहौल बनाओ की का का करे के बा आ कईसे कईसे होई ।
8- भाषा बरिआर होई , सरकार से समर्थन मिली , लोग पढी लिखी , खेती बारी मे बैज्ञानिक तौर तरिका आई , एह से कम्पनी अईहन स कम से कम खान पान से जुडल कम्पनी त गारंटी से अईहन स , काहे की पंजाब कवनो समुन्दर के किनार प नईखे , आ फेरु ई त अईसन क्षेत्र ह जहवा मजदुर से ले के डाईरेक्टर ले जनम ले ले त फेरु ?
9- आठवी अनुसुची मे शामिल करे खाति जब ई कुल्हि सोझा आई त फेरु नेतवन के तरहा चटकी आ ओकरा बाद देखी , जवन जवन मांग उपरा अगुवा लो कईले बा उ मय गते गते एह मे आवे लागी ।
10 - आठवा अनुसुची खाति बात अईसन होखे जवन जमीन से जुडल होखे , हावा मे खावा काटला से ना गडहे बनी ना बनी डीह ।

ई कुल्हि अईसन चीझु बा जवना के हमनी के सोचे के होई , ई जवन आठवा अनुसुची मे शामिल होई की ना होई की होखे के चाही आदि चीझु त बडले बा बाकी ओह ले पहिले क्षेत्र भाषा आ लोगन के कईसे बरिआर कईल जाउ कईसे नीमन कईल जाई ओह के सोचे के जरुरत बा । लोकसेवा संघ आयोग मे भोजपुरी अईला से केहु आई ए एस पी सी सी ना हो जाई ओह खाति पढे के पडी ओह खाति पढे के माहौल बने के चाही ओह खाति भोजपुरी शुरु से होखे के चाही । रोजगार आ पढाई लिखाई एक संगे चलेले आ ई तब ले ना होई जब ले लोग एह बात के बुझि ना आ बुझि कब जब कुछ देखी आ देखि कब जब ओह लोगन के बीचे जाईल जाई ।
त फैसला ओह लोगन के करे के बा जे भोजपुरी के नीमन खाति सोचत बा , बाकि खावा काटे के त सभे काटे मे लागल बा ।

जय भोजपुरी
का एगो आदमी समाज के बदल सकेला ?tag:www.jaibhojpuri.com,2012-09-12:3634233:BlogPost:4208282012-09-12T16:13:08.000Zनबीन भोजपुरिया ( NB )http://www.jaibhojpuri.com/profile/Navin
प्रनाम आ जय भोजपुरी     आगि लागल बा , सब केहु गांव छोड के भागत बा , तले ले एगो बुढ लागल एगो गडहा मे से बाल्टी मे पानी भर भर के जरत पलानी प उबिछे । उ पलानी ओकर ना रहे दोसरा केहु के रहे आ इहे देखा देखी ओह गांव के मय लोग जेने धुर माटी पानी लउकल लेके लागल आगि बुतावे । 100 गो घर मे से 10 गो घर बाचि गईल आ अगिला 100 दिन मे मय घर रेडी ।

( एजुगा भागल सबसे बरिआर रास्ता सब केहु के लउकत रहे )       समाज कहत बा की दहेज ना लेबे के चाही ना देबे के चाही बाकी एगो गांव के सब केहु…
प्रनाम आ जय भोजपुरी   आगि लागल बा , सब केहु गांव छोड के भागत बा , तले ले एगो बुढ लागल एगो गडहा मे से बाल्टी मे पानी भर भर के जरत पलानी प उबिछे । उ पलानी ओकर ना रहे दोसरा केहु के रहे आ इहे देखा देखी ओह गांव के मय लोग जेने धुर माटी पानी लउकल लेके लागल आगि बुतावे । 100 गो घर मे से 10 गो घर बाचि गईल आ अगिला 100 दिन मे मय घर रेडी ।

( एजुगा भागल सबसे बरिआर रास्ता सब केहु के लउकत रहे )    समाज कहत बा की दहेज ना लेबे के चाही ना देबे के चाही बाकी एगो गांव के सब केहु दहेज लेते देत रहे । एगो परिवार जेकर लईका डाक्टर रहे उ बिना एको नाया लेहले एगो गरीब घर के लईकी से बिआह कईलस । अगिला साल 7 गो घर के लोग अईसने कईल ।

( एजुगा पहिले इहे रहे कि कहला मे का जाता )    फेंड लगावे के चाही , बाकी गांव के आरी कगरी फेंड खुंट लउकते ना रहे । एगो मलेट्री मैन रिटायर हो के गांवे अईलस आ फेरु शुरु कईलस फेंड लगावे के काम , साल भरत होत होत ओह गांव के हर दुआर आ डहर प फेंड लउके लागल ।

( सब केहु कहेला की फेंड लगावला से हमनिये के फायदा बा बाकि लगाओ के ? )   हम नईखी जानत की समाज एह मे से कवना चीझु से बनी , बाकि हम ई जानत बानी की कवनो नीमन चीझु जवन समाज आ ओह समाज मे रहे वाला लोगन खाति बनी त ओह के समाज दु भा चार भा दस दिन प मानी जरुर ।   सती प्रथा के कवनो जबाना मे बडा पावन चीझु मानल जात रहे , एहिंग बिधवा बिआह के मान्यता ना रहे त ओजुगे बाल बिआह जईसन चीझु के मान्यता रहे । एह कुल्हि के बिरोध एक दु आदमी शुरु कईल आ अब देखी सभे ।   बिनोबा भावे गरदन प दुनाली भा राईफल तानि के भुदान आन्दोलन ना चलवले रहले । जय प्रकाश के कहल दु नाव वाला लोग बिहार मे आजुओ भेटा जाई ।   बाबा आमटे , झुठहु ना नु पहाद खोनत रहले ह , दशरथ मांझी , समाज के बदले के तिकवते त आजु उ राही ना बनल रहित ?

ठवे ठवे लोग लउकत बा जे अकेलही अपना दम प समाज मे बदलाव ले अईले बा आ ले आवत बा तबो हमनी के तिकवत बानी जा की ना हम ना समाज बदलो ? आखिर काहे ? आ कईसे ? काहे हमनी के आ कब ले हमनी के समाज के ओरि अंगुरी देखा के अपना के चुप कराईब जा ?

जय भोजपुरी गारी के इतिहास बर्तमान आ भुतकालtag:www.jaibhojpuri.com,2012-09-07:3634233:BlogPost:4199702012-09-07T10:06:47.000Zनबीन भोजपुरिया ( NB )http://www.jaibhojpuri.com/profile/Navin
प्रनाम आ जय भोजपुरी

गारी - प्राचीन काल से चलल आ रहल एगो अईसन परम्परा ह जवना के लोग हिसाब से जगहि देखि के मोका प प्रयोग करेला ।     गारी प्राचीन काल से बिआ आ आगे जब ले सुरज आ चनरमा रहिये तब ले एकर प्रयोग होत रही ।     गारी - अईसे त गारी गवाला , गारी दिअईबो करेला , गारी खियावल जाला , गारी सिखावल जाला , गारी सुनावल जाला , गारी गरियावल जाला ।     गारी - केहु सवखे देला केहु दुखे देला केहु बात बात प गारी देला त केहु नापि जोखि के गारी देला कतना लोग खाति गारिये पारन…
प्रनाम आ जय भोजपुरी

गारी - प्राचीन काल से चलल आ रहल एगो अईसन परम्परा ह जवना के लोग हिसाब से जगहि देखि के मोका प प्रयोग करेला ।   गारी प्राचीन काल से बिआ आ आगे जब ले सुरज आ चनरमा रहिये तब ले एकर प्रयोग होत रही ।   गारी - अईसे त गारी गवाला , गारी दिअईबो करेला , गारी खियावल जाला , गारी सिखावल जाला , गारी सुनावल जाला , गारी गरियावल जाला ।   गारी - केहु सवखे देला केहु दुखे देला केहु बात बात प गारी देला त केहु नापि जोखि के गारी देला कतना लोग खाति गारिये पारन ह त कतना लोग के खाना तब ले ना पचेला जब ले उ केहु के गरियाओ जनि , आ समधि लो त बिना गारी के खईबे ना करेला लो ।   गारी - बाबुजी गरियवले त आसिरबाद भईल केहु दोसर गरियावल त सराप , बाबुजी के गरियावाला प बेटा डेरा जाला आ केहु अनका के गरियावला प मडर हो जाला ।   गारी - केहु के सुधार देला त केहु के बिगाड देला , केहु सोझ हो जाला त केहु टेढ हो जाला , केहु सटहा लेखा होला त केहु बेहाया हो जाला ।   गारी के रुप- गारी कबो तीत त कबो मीठ होले , गारी कबो फुहर त कबो नीक होले । लोग गारी , लोगन के काम के परतोख ले के त कबो रिस्ता नाता के हिसाब से त कबो जाति के हिसाब से देला ।   गारी , मजबुर , असहाय , गरीब , अबर दुबर के हथियार ह त बेहाया बदमास लंठ दबंगन के श्रृंगार ह ।   गारी कबो कबो झगडा के शुरुवात ह त भोरे भोरे बाबुजी के मुह से निकले वाला प्रवचन के सौगात ह ।   गारी मोका प नीमन से सरिहार के लागे वाला दिआउ त जेकरा खाति दिआला उ सोझ हो जाला बाकी खने खन गारी दिआउ त गारी देबे वाला के मुह खराब हो जाला ।   गारी सिखावेले, गारी रिगावेले , गारी पिनिकावेले ,गारी भडकावेले , गारी कबो नीमन त कबो बाउर कहाले ।   गारी रउवा खाति एगो बरिआर हथियार ह एकरा के हिसाब से मोका प निकाले के चाही ई बहुत मारक असरदार दवाई ह जवना मे देहि के बकियवा कवनो अंग काम ना करे एह काम मे खलिहा मुह आ जीभ चलेला , गारी करेजा से निकले त सामने वाला के करेजा चीर देले ।   एहि से गारी के सम्हारि के सरिहारी के जगहि आ बेरा देखि के देबे के चाही , काहे कि जे खने खने गरियावेला उ छुतिहर , बउचट , बम्मड , लतखोर आ बद कहाला ।    अईँठल रहनिtag:www.jaibhojpuri.com,2012-09-06:3634233:BlogPost:4196832012-09-06T15:53:04.000Zनबीन भोजपुरिया ( NB )http://www.jaibhojpuri.com/profile/Navin
जय भोजपुरी आ प्रनाम

छाती तानि के खुब घुमले बुआ  अब तनि, माई बाबु,   अपना आजा अठराजा के   थाती सम्हारि के त देखु,   ढाहे गिरावे के बात त   तोरा ओठ से रोजे चुअत रहेला   एक हाली अनका ओठ प,   अपने खाति, इचिका सा   नेह छोह उतारि के त देखु   चनरमा के सबदिना उतरेले   ते अपना गीत गजल मे   एक हाली ओहि चनरमा के   गरीबन के छिपा मे   रोटी निअर उतारि के त देखु   बडा जोम्ह फाटsता तोरा देहि मे   लाम चाकर हो के चलs तारे सरेहि मे   अब तनकी सा…
जय भोजपुरी आ प्रनाम

छाती तानि के खुब घुमले बुआ अब तनि, माई बाबु,  अपना आजा अठराजा के  थाती सम्हारि के त देखु,  ढाहे गिरावे के बात त  तोरा ओठ से रोजे चुअत रहेला  एक हाली अनका ओठ प,  अपने खाति, इचिका सा  नेह छोह उतारि के त देखु  चनरमा के सबदिना उतरेले  ते अपना गीत गजल मे  एक हाली ओहि चनरमा के  गरीबन के छिपा मे  रोटी निअर उतारि के त देखु  बडा जोम्ह फाटsता तोरा देहि मे  लाम चाकर हो के चलs तारे सरेहि मे  अब तनकी सा अपना के बटोर ले  नीमनका रहनिया के नीमन से खखोर ले  बाउर दिन मे इहे काम आई बेरा कुबेरा तोरा आगे  सरधा से सभ मुडि नवाई  बाकि,  जे डुबल रहले एह फह फह मे  तs खतम हो जाई जवानी तोर,  बात के बुझले त ठीक, ना तs  थुकहु लायक ना रही कहानी तोर...

जय भोजपुरी चतुरी चउबे - स्व .कैलाश राय 'कमरपुरीtag:www.jaibhojpuri.com,2012-09-06:3634233:BlogPost:4199102012-09-06T14:30:00.000Zनबीन भोजपुरिया ( NB )http://www.jaibhojpuri.com/profile/Navin

स्व. श्री कैलाश जी के परिचय उँहे के स्टाईल मे -

चौसा बक्सर बिच में गंगा से कुछ दूर       नाव कैलाश बाटे गाँव कमरपुर

"चतुरी चउबे"

चटकदार चरखाना लुंगी ,    पहिर के चतुरी चउबे ,    मर्जादी बरियत खियावे ,    दुपहरिया में गउबे ।   काट नर इली गंजी रहे ,    हाँथ में रहे घडी,   दाडी मोछी सफाई रहे,    बहसत रहले बड़ी ।   सियल मुह रहे लुंगी के ,    पछुआ रहे ना खसल ,    हाली हाली चलत रहले ,    लुंगी गोंड में फसल ।   लटपटाइ के लंगटा होके ,    गिरले बीचे पांति ,    फूटी गइल दही के हांड़ी ,    खपड़ा गइल आंती ।   कुछ देरी बेहोश हो के ,    ओसही पडल रहले ,   'हाय हाय चउबइया मुवल'    सभे लोग कहले ।   पंखा पानी दिहल गइल तब ,    चतुरी चउबे जगले,   झटपट लुंगी पहिर के आपन ,    गूंगी साध के भागले  ।

स्व. कैलाश राय " कमरपुरी " जी के काव्य संग्रह  "समाज दर्पण"  से

जय भोजपुरी
बाबू आन्हर माई आन्हर : स्व. श्री कैलाश गौतमtag:www.jaibhojpuri.com,2012-09-03:3634233:BlogPost:4195042012-09-03T15:30:00.000Zनबीन भोजपुरिया ( NB )http://www.jaibhojpuri.com/profile/Navin
बाबू आन्हर माई आन्हर…
बाबू आन्हर माई आन्हर   हमै छोड़ सब भाई आन्हर   के-के, के-के दिया देखाई   बिजुली अस भउजाई आन्हर॥    हमरे घर क हाल न पूछा   भूत प्रेत बैताल न पूछा   जब से नेंय दियाइल तब से    निकल रहल कंकाल न पूँछा   ओझा सोखा मुल्ला पीर   केकर-केकर देईं नजीर   जंतर-मन्तर टोना-टोटका   पूजा पाठ दवाई आन्हर॥    जे आवै ते लूटै खाय   परचल घोड़ भुसवले जाय   हँस-हँस बोलै ठोंकै पीठ   सौ-सौ पाठ पढ़वले जाय   केहू ओनइस केहू बीस   जोरै हाथ निपोरै खीस   रोज-रोज मुर्गा तोरत हौ   कइसे कहीं बिलाई आन्हर॥    इनकर किरिया उनकर बात   सोच-सोच के काटीं रात   के केतनी पानी में हउवै   मालुम हौ सब कर औकात   फूटल जइसे करम हमार   ओरहन सुन-सुन दुखै कपार   आपन तेल निहारत नाँही   दिया कहे पुरवाई आन्हर॥    पूत जनमलैं लोलक लईया   बोवैं धान पछोरैं पाइया   घर-घर चूल्हा अलग करवलीं   कुल गुनवां क पाखर अइया   कुछ अइसन कुन्डली बनल हौ   रस्ता रस्ता कुआँ खनल हौ   नइहर गइल रहल मेहरारू   ली आइल महगाई आन्हर॥    हाहाकार हौ चारों ओरी    पूरुब आग त पच्छिव चोरी   ओकरे कैसे कवर घोटाई   जेकर अहरा कुकुर अगोरी   दूध क माछी नाक क बार   दूनो देखली ए सरकार   एक आँख क कवन निहोरा   जहा तीन चौथाई आन्हर ॥

ई कविता कैलाश जी के कविता संग्रह " तीन चौथाई आन्हर " से लिहल बडुवे

साभार - कविता कोष
खीस -पीतtag:www.jaibhojpuri.com,2012-08-28:3634233:BlogPost:4184872012-08-28T16:26:28.000Zनबीन भोजपुरिया ( NB )http://www.jaibhojpuri.com/profile/Navin
प्रनाम आ जय भोजपुरी

लगे से नेह छोह भाव ताव उ देखावेला,   तनकि से दुर हो के जीभ उ रिगावेला ।     गुलर के फुल कबो बनि जाला कनईला,   मोका प घीउ का उ त खा ले ला मईला ।     बुरबक बनाई के अब काटs ता चानी,   अईसन छुवावs की फाने लागो छानी ।     भोजपुरिया जवान अब जनि खा ठोकर,  ई भुसा वाला ना ह ई खोजs ता चोकर ।     लात खाई जुता खाई ई खाई अब लाठी,   हेने होने जनि देखs बारs अबs काठी ।     बात पे धेयान दs हो जनि बनs जोकर,   तुरि दs थुरि दs…
प्रनाम आ जय भोजपुरी

लगे से नेह छोह भाव ताव उ देखावेला,  तनकि से दुर हो के जीभ उ रिगावेला ।   गुलर के फुल कबो बनि जाला कनईला,  मोका प घीउ का उ त खा ले ला मईला ।   बुरबक बनाई के अब काटs ता चानी,  अईसन छुवावs की फाने लागो छानी ।   भोजपुरिया जवान अब जनि खा ठोकर, ई भुसा वाला ना ह ई खोजs ता चोकर ।   लात खाई जुता खाई ई खाई अब लाठी,  हेने होने जनि देखs बारs अबs काठी ।   बात पे धेयान दs हो जनि बनs जोकर,  तुरि दs थुरि दs फोर दी कपार ओकर ।    का रउवा अबो लागत बा की भोजपुरिया लोग भोजपुरी सिनेमा देखो ?tag:www.jaibhojpuri.com,2012-08-26:3634233:BlogPost:4181752012-08-26T16:30:00.000Zनबीन भोजपुरिया ( NB )http://www.jaibhojpuri.com/profile/Navin

लोग काहे भोजपुरी सिनेमा देखो ?    आखिर कब ले लोग भोजपुरी हमार भाषा ह एह प सिनेमा देखो ?    आखिर कब ले छोकराहवा एह से सिनेमा देखिहन स की लार चुवावे के मिली ?    आखिर कब ले भोजपुरिया दर्शक अपना के चोली साया के लगे घुमावत रहिहे ?    आखिर भोजपुरी देखला से का भेटाई ?          का भोजपुरी सिनेमा भोजपुरी देखावत बा ?    का भोजपुरी सिनेमा मे भोजपुरियापन बा ?    का भोजपुरी सिनेमा मे भोजपुरी साज बाज आवाज बा ?    का भोजपुरी सिनेमा भोजपुरिया क्षेत्र मे बनेला ?…

लोग काहे भोजपुरी सिनेमा देखो ?   आखिर कब ले लोग भोजपुरी हमार भाषा ह एह प सिनेमा देखो ?   आखिर कब ले छोकराहवा एह से सिनेमा देखिहन स की लार चुवावे के मिली ?   आखिर कब ले भोजपुरिया दर्शक अपना के चोली साया के लगे घुमावत रहिहे ?   आखिर भोजपुरी देखला से का भेटाई ?       का भोजपुरी सिनेमा भोजपुरी देखावत बा ?   का भोजपुरी सिनेमा मे भोजपुरियापन बा ?   का भोजपुरी सिनेमा मे भोजपुरी साज बाज आवाज बा ?   का भोजपुरी सिनेमा भोजपुरिया क्षेत्र मे बनेला ?   का भोजपुरी सिनेमा मे कलाकार लोग बा ?   का भोजपुरी सिनेमा मे भोजपुरी बोले समझे वाला कलाकार लोग बा ?   का भोजपुरी गीत संगीत लिखे वाला लोग भोजपुरिया दर्शक के टेस्ट बुझत बा ?     का भोजपुरी से भोजपुरिया लोगन के जुडाव बा ?   का भोजपुरी बोले पढे सुने देखे के भोजपुरिया लोगन के सवख बा ? अगर नईखे त काहे ?   का भोजपुरिया लोगन के भोजपुरी बोले लिखे पढे सुने मे गर्व बा ?       का भोजपुरी पढला लिखला समझला बुझला से कुछ भेटाई ?   का भोजपुरी से कवनो रोजगार धन्धा भेटाई ?   का भोजपुरी से पढ लिख के दु पईसा भोजपुरिया कमाई ?   का भोजपुरी पढ लिख के आदमी दोसरा जगह रहि पाई ?       ई सवाल अजीब लागी बाकी सांच पुछि त जस जस पलायन होता जस जस लोग भोजपुरी भाषा क्षेत्र से दुर भागत बा तस तस लोगन के भोजपुरी सिनेमा से दुरी बढल जाता । आ रहल सहल कसर पुरा कई रहल बिआ आजु के फुहर पातर भोजपुरी सिनेमा , भठियारा भईल गीत संगीत ।     अब जब आजु के भोजपुरिया लोग भोजपुरी से दुर भागत बा लो त फेरु सिनेमा कब ले मातृभाषा के नाव प लोगन के अपना ओरि टानि ?     सांच कही त भोजपुरी से भोजपुरिया लोगन के दुरी के असर सिनेमा प परत बा , परि रहल बा , आ एहि से भोजपुरिया सिनेमा खलिहा शराबी जुआरी लफुआ लोगन के सिनेमा बनि के रहि गईल बा ।     जवना क्षेत्र के साज बाज लोगन के हिला डोला देत रहलन हा स ओजुगा के लोगन के अब हिले डोले खाति साया साडी ब्लाउज आ दु का दु का के कहे के परत बा ।

जय भोजपुरी     का ई कुल्हि चीजु के वजह से अबो लागत बा की लोग भोजपुरी सिनेमा देखि ? भाषा के जोकtag:www.jaibhojpuri.com,2012-08-19:3634233:BlogPost:4173812012-08-19T07:46:57.000Zनबीन भोजपुरिया ( NB )http://www.jaibhojpuri.com/profile/Navin
साल भर पहिले एक जाना भर सीकम ठेहुन ना नाक प ले भोजपुरी मे डुबत उतरात रहले , हमरो लागल की अईसन लोग भोजपुरी खाति भीड जाई त फेरि भोजपुरी हर ओह जगहि प पहुंच जाई जहवा एगो नीमन आ बरिआर भाषा के रहे के चाही ।     काल्हु उनुका के देखनी , देखनी की बेचारु अब का दो राष्ट्रीय भाषा खाति लागल बाडे आ हम पुछनी कि - काहे हो का भईल हो ? एक साल पहिले ले त बडा बाँहि भाजत रहलs , एक साल मे अईसन का लउक गईल की अब हमरो से भोजपुरी मे बतियावल छोड देहलs । त जवान जवन बात कहलस , उ सुनि के हमार दिमाग हिलि ना गईल हिले…
साल भर पहिले एक जाना भर सीकम ठेहुन ना नाक प ले भोजपुरी मे डुबत उतरात रहले , हमरो लागल की अईसन लोग भोजपुरी खाति भीड जाई त फेरि भोजपुरी हर ओह जगहि प पहुंच जाई जहवा एगो नीमन आ बरिआर भाषा के रहे के चाही ।   काल्हु उनुका के देखनी , देखनी की बेचारु अब का दो राष्ट्रीय भाषा खाति लागल बाडे आ हम पुछनी कि - काहे हो का भईल हो ? एक साल पहिले ले त बडा बाँहि भाजत रहलs , एक साल मे अईसन का लउक गईल की अब हमरो से भोजपुरी मे बतियावल छोड देहलs । त जवान जवन बात कहलस , उ सुनि के हमार दिमाग हिलि ना गईल हिले लागल ।   असल मे उ जवान कहलस कि नबीन भाई भोजपुरी भोजपुरी कईला मे कुछ बा ना आ भोजपुरी से धरम करम ना चली ।   फेरु हम मन मे सोचनी की ह ई त बात सही बा भोजपुरी खेतिहर किसान मजदुर जमीन से जुडल लोगन के भाषा ह एकरा के सरकार से कवनो दाम पानी भेटात नईखे एह से अईसना भाषा खाति कुछ कई के अपना लग से काहे के गलावल जाउ ।   कुछ लोग आजुओ भोजपुरी भोजपुरी एहि से जपत बा काहे की ओकरा अबहियो ई उमेद बा की भोजपुरी के सरकारी दाम पानी भेटाई जवना से ओकर धरम करम चली ।   बाकी एह दुनो कटगरी के लोग भोजपुरी ना भोजपुरिया समाज खाति खतरा बा आ भोजपुरी के छोड के कवनो दोसरो भाषा खाति लागल बा त ओहु भाषा खाति खतरा बा काहे की अईसना सोच वाला लोगन खाति देवता पितर खलिहा एह लोगन के आपन नाव आ अंटी मे आवत दाम बाटे , एह लोगन से भाषा नीमन से नसाई जात बिआ नासातिया ।   अईसना बाँहि भाजवा लोगन से सावधान रहला के काम बा ! काहे अईसन लोग कवनो भाषा से ओइसही चपकल बा जईसे गाई भईस के देहि मे जोंक । गते गते एकनी के ओह भाषा के खुन चुसत बाडन स अपने लाल भईल जात बाडन स आ उ भाषा सुखि के अंठई ।

बिकास के रेस मे टुटत दरकत बिगाईल फेंकाईल रिश्ता नाताtag:www.jaibhojpuri.com,2012-08-10:3634233:BlogPost:4145862012-08-10T12:41:57.000Zनबीन भोजपुरिया ( NB )http://www.jaibhojpuri.com/profile/Navin
प्रनाम आ जय भोजपुरी

भारत संस्कार के देश ह भारत कई गो भाषा के पहिचान के देश ह भारत सन्युक्त सम्म्लित परिवार के देश ह भारत दुनिया के एक संगे रहे सिखावेला नीमन से बोले बतियावे सिखावेला आदत रहन मय बतावेला बाकि अब ?

ब्रांडेड कपडा ना रहे , रकम रकम के खाये के ना मिलत रहे , रकम रकम के खेलौना ना रहे बाकी आजु से 18-20 साल पहिले जवन चीझु अपनापन मे मिलत रहे उ ब्रांडेड कपडा , रकम रकम के खाना पीना , खेलौना से बहुत बेसी रहे । एह बात के अनुभव तब होला जब रउवा अकेले मे अपना…
प्रनाम आ जय भोजपुरी

भारत संस्कार के देश ह भारत कई गो भाषा के पहिचान के देश ह भारत सन्युक्त सम्म्लित परिवार के देश ह भारत दुनिया के एक संगे रहे सिखावेला नीमन से बोले बतियावे सिखावेला आदत रहन मय बतावेला बाकि अब ?

ब्रांडेड कपडा ना रहे , रकम रकम के खाये के ना मिलत रहे , रकम रकम के खेलौना ना रहे बाकी आजु से 18-20 साल पहिले जवन चीझु अपनापन मे मिलत रहे उ ब्रांडेड कपडा , रकम रकम के खाना पीना , खेलौना से बहुत बेसी रहे । एह बात के अनुभव तब होला जब रउवा अकेले मे अपना पाछे सोची ।

आजु अपना मेहरारु से दुपहरिया मे खाये घरी बतियावत रहनी ह त इहे कुल्हि दिमाग मे आवत रहल ह आ हमनी के बीचे इहे कुल्हि बतकही चलत रहल ह की आजु के जबाना मे कतना आसान हो गईल बा अपना चाचा चाची बडका बाबुजी बडकी माई भईया भाभी फुआ मौसी मामा मामी आ एह लोगन के लईका लईकिन के । गांव के आस पडोस के भुलाईल कतना आसान बा कतना आसानी से हमनी के भुलवा दे तानी जा !

हमनी के माई बाबुजी के भुलवा देत बानी जा आ एह कुल्हि लोगन के भुलवावे मे मदत करत बा आजु के कम्युनिकेसन सिस्टम ( मोबाईल इंटरनेट आदि ) तड दे लगाव बतियाव उ ओने भले कतनो दुख मे रहिये बाकी मोबाईल प सब नीमने बा आ रउवा कतनो बिपत्ति मे रही सब नीमने बा । टीप छुवे खाति कोरम पुरा करे खाति हाल चाल लिआत दिआत बा बाकि खांटी पन रिश्ता के खाटीपन जवन बा तवन त बहुत आसानी से आराम से सरिहारी के खतम हो गईल बा आ तनी मनी कहि बाचि गईल बा त खतम होखे के कगार प बा ।

हम अपना गांव मे आंखि के सोझा घर बटात देखनी , एगो टोला मे आजु से 18-20 साल पहिले 20 गो घर रहे आजु ओहि टोला 120 गो घर बा , मय लो एके खुंट के बाकी अलगा होखे के स्पीड पहिले से ढेर बेसी ।

जवन घर एक मे माने की सन्युक्त परिवार मे बा ओह घर व्यथा एगो अलगे बा , आ उ ई की ओह घर के लगभग मय लो बहरा रहत बा , पहिले साल छामाही शादी बिआह परब तीज के ले के लोग आईयो जात रहे त एह घरी बेटा बेटी के पढाई लिखाई नोकरी चकरी के अईसन आफत बा की दुईयो दिन खाति आईल गईल पहाड भईल बा ।

बिआह शादी , त पहिएल छव महीना पहिले बिआह तई हो जाई , एक महीना पहिले से हित नात नजदिकाह रिश्तेदार लो आवे लागी लो रोज रकम रकम के खाना बनी घरउ खाना , गीत गवाई दुआर प चल पहल होखे लागी समान बटोरे से ले के तर तईयारा बिआह के दिन ले आ बिआह भईला के दु चार दस दिन आगे ले जवन चल पहल लउकी तवन आवे वाली बहुरिया के ओह घर मे नीमन से मन लगावे खाति काफी रहत रहल ह बाकी आजु के जुग मे , टेंट से खियावे ले , पईसा छींट दिही बिआह के दिने दुआर प सब कुछ हाजिर , माडो आ मंडप के जगहि हाल ले ले बा , तिलक बरईछा दोंगा के जगहि प रिसेप्सन होखत बा , मुह देखाई त बस जीभ रिगाई हो गईल बा ।

सांच पुछी त हर एक लंगे से हमनी समाज मे जवन एकता अखंडता जवन चीझु समाज के बान्ही के राखत रहल ह ओह मे दरार परी गईल बा भा दरकत बा आ ई अईसन दरकल जाता जवना प ना कवनो चिपी सटाई ना कवनो पेवन लागी ।

एकरा के तुरे मे योगदान सबकर बा आ एकरा के जोडे भा सम्हारे मे सबकर योगदान चाही । हम इहो जानत बानी की हमरा बात के असर केहु प ना परी बाकी ई बात त हम कहिये सकत बानी की हाड मास के देहि बस नावे के हाड मास के बा असल मे कल पुर्जा लोहा लकड के देहि हो गईल बिआ । जवना प कुछउ के कुछ असर होखे वाला नईखे ।

हो सकेला अकेला मे रोई के अपना गलती के एहसास हो जाउ बाकी एह से कुछ नईखे होखे वाला । लोर जिआन होई मन थोर होई फेरु उहे काल्हु सबेरे आफिस जाये के बा बेटी के तबियत नीमन नईखे ।

रासन पताई मे दाना दवाई मे
हमनी के जिनगी
बस अतने मे पिसाईल बिआ
अनका के देखि के
छाती पिटाता
रहन संस्कार सभ
रोड प छिटाता
लुकवावे चोरावे मे
आपन बचावे मे
अनकर ओरवावे मे
लंगी लगावे मे
हमनी के जिनगी
बस अतने मे अझुराईल बिया

जय भोजपुरी भोजपुरिया माटी के तीन गो लालtag:www.jaibhojpuri.com,2012-07-31:3634233:BlogPost:4129922012-07-31T16:00:29.000Zनबीन भोजपुरिया ( NB )http://www.jaibhojpuri.com/profile/Navin
भोजपुरिया माटी प तीन गो अईसन लोग के हम जानेनी जेकर बात जेकर लेख जेकर साहित्य तबो ओतने खांटी रहे जतना आजु । तबो मय जगहा उ बात लागत रहे आ आजुओ एह तीनो लोगन के बात , जवन ई लो अपना बेरा अपना घरी कही के गईल बा लो आजुओ ओतने खांटी बा ओतने सही बा ।       ई तीन गो लोग हवे       1- कबीरदास    2- प्रेमचँद    3- भिखारी ठाकुर       ई तीनो लोग अपना अपना तरिका से अपना अपना स्टाईल मे अपना अपना बात से समाज मे फईलल हर ओह चीझु के द ेखवले बा जवना से समाज…
भोजपुरिया माटी प तीन गो अईसन लोग के हम जानेनी जेकर बात जेकर लेख जेकर साहित्य तबो ओतने खांटी रहे जतना आजु । तबो मय जगहा उ बात लागत रहे आ आजुओ एह तीनो लोगन के बात , जवन ई लो अपना बेरा अपना घरी कही के गईल बा लो आजुओ ओतने खांटी बा ओतने सही बा ।     ई तीन गो लोग हवे     1- कबीरदास   2- प्रेमचँद   3- भिखारी ठाकुर     ई तीनो लोग अपना अपना तरिका से अपना अपना स्टाईल मे अपना अपना बात से समाज मे फईलल हर ओह चीझु के द ेखवले बा जवना से समाज तबो उभ चुभ रहे आ आजुओ भरल बडुवे । एह तीनो लो के बात तबो ओतने खांटी रहे जतना आजु बा ।     ई तीनो लोग समाज के तीन अलग अलग चीझु के आ खास कई के समाज मे फईलल बुराई के बहुते नीमन से ओहि समाज के देखवले बा जवना समाज मे ई कुल्हि बुराई फईलल बाडी स । एह तीनो लोग के नीमन बाउर सुने के सहे के मिलल बा बाकी जे जे एक हाली एह तीनो लोगन के लिखल कहल चीझु के पढि ले ले बा उ उ एह तीनो लोगन के दिवाना हो गईल बा ।     आजु हम मुंशी प्रेमचँद जी के याद करत बानी जिनिकर उपन्यास कथा कहानी पढि के सुनि के हम बड भईल बानी , आजुओ अपना क्षेत्र मे सबसे बेसी बिकाये वाला किताब प्रेमचँद जी के ही बाडी स आ जब ले लोग माटी के मोल बुझी रिश्ता नाता मन परी तबले लोग तावा चिमटा आ हामिद के दरद के बुझी आ तब ले लोग प्रेमचँद के इयाद करी ।

आ अंत मे हम इहे कहब

भोजपुरिया माटी के
तीन गो लाल
जिनका लेख मे लउके
बर्तमान , भविष्य आ भुतकाल    लोक संवेदना का अमर कलाकार : भिखारी ठाकुर प लिखाईल एगो लेखtag:www.jaibhojpuri.com,2012-07-22:3634233:BlogPost:4118672012-07-22T15:04:21.000Zनबीन भोजपुरिया ( NB )http://www.jaibhojpuri.com/profile/Navin
प्रणाम आ जय भोजपुरी

भिखारी ठाकुर के बारे मे अईसे त ढेर लोग लिखले बा आ लिखत बा , अईसही ट्वीटर प स्मिता मिश्रा जी बानी उँहे के चलते ई लेख पढे खाति भेटाईल ह सोचनी ह की रउवा सभ के भी एह लेख से परिचय करावल जाउ ।

जय भोजपुरी के एगो नियम बा की एजुगा भोजपुरी मे ही पोस्ट करे के बा , बाकि हम एडमिन जी से छमा चाहब काहे की ई लेख भोजपुरी मे नईखे बाकी एगो भोजपुरिया , एगो महान भोजपुरिया के बारे मे बा , सरिहार के लिखल बा , एह से हम सोचनी ह की सब केहु से साझ कईल जाउ…
प्रणाम आ जय भोजपुरी

भिखारी ठाकुर के बारे मे अईसे त ढेर लोग लिखले बा आ लिखत बा , अईसही ट्वीटर प स्मिता मिश्रा जी बानी उँहे के चलते ई लेख पढे खाति भेटाईल ह सोचनी ह की रउवा सभ के भी एह लेख से परिचय करावल जाउ ।

जय भोजपुरी के एगो नियम बा की एजुगा भोजपुरी मे ही पोस्ट करे के बा , बाकि हम एडमिन जी से छमा चाहब काहे की ई लेख भोजपुरी मे नईखे बाकी एगो भोजपुरिया , एगो महान भोजपुरिया के बारे मे बा , सरिहार के लिखल बा , एह से हम सोचनी ह की सब केहु से साझ कईल जाउ ।

भिखारी ठाकुर जन्म : 18 दिसंबर 1887 मृत्यु : 10 जुलाई 1971
प्रमुख नाटक : बिदेसिया, गबरघिचोर, बेटी वियोग, भाई विरोध, गंगा स्नान, विधवा विलाप, कलयुग प्रेम

भिखारी ठाकुर का रचनात्मक संसार बेहद सरल है- देशज और सरल। इसमें विषमताएं, सामंती हिंसा, मनुष्य के छल-प्रपंच- ये सब कुछ भरे हुए हैं और वे अपनी कलम की नोक से और प्रदर्शन की युक्तियों से इन फोड़ों में नश्तर चुभोते हैं। उनकी भाषा में चुहल है, व्यंग्य है, पर वे अपनी भाषा की जादूगरी से ऐसी तमाम गांठों को खोलते हैं, जिन्हें खोलते हुए मनुष्य डरता है।  भिखारी ठाकुर की रचनाओं का ऊपरी स्वरूप जितना सरल दिखाई देता है, भीतर से वह उतना ही जटिल है और हाहाकार से भरा हुआ है। इसमें प्रवेश पाना तो आसान है, पर एक बार प्रवेश पाने के बाद निकलना मुश्किल काम है। वे अपने पाठक और दर्शक पर जो प्रभाव डालते हैं, वह इतना गहरा होता है कि इससे पाठक और दर्शक का अंतरजगत उलट-पलट जाता है। यह उलट-पलट दैनंदिन जीवन में मनुष्य के साथ यात्रा पर निकल पड़ता है। इससे मुक्ति पाना कठिन है।

उनकी रचनाओं के भीतर मनुष्य की चीख भरी हुई है। उनमें ऐसा दर्द है, जो आजीवन आपको बेचैन करता रहे। इसके साथ-साथ सबसे महत्वपूर्ण बात यह है कि गहन संकट के काल में वे आपको विश्वास देते हैं; अपने दुखों से - प्रपंचों से लड़ने की शक्ति देते हैं।

उनका पूरा रचनात्मक संसार लोकोन्मुख है। उनकी यह लोकोन्मुखता हमारी भाव-संपदा को और जीवन के संघर्ष और दुख से उपजी पीड़ा को एक संतुलन के साथ प्रस्तुत करती है। वे दुख का भी उत्सव मनाते हुए दिखते हैं। वे ट्रेजेडी को कॉमेडी बनाए बिना कॉमेडी के स्तर पर जाकर प्रस्तुत करते हैं। नाटक को दृश्य-काव्य कहा गया है। अपने नाटकों में कविताई करते हुए वे कविता में दृश्यों को भरते हैं। उनके कथानक बहुत पेचदार हैं- वे साधारण और सामान्य हैं, पर अपने रचनात्मक स्पर्शों से वे साधारण और बहुत हद तक सरलीकृत कथानक में असाधारण और विशिष्ट कथ्य भर देते हैं। वे यह सब जीवनानुभव के बल पर करते हैं। वे इतने सिद्धहस्त हैं कि अपने जीवनानुभवों के बल पर रची गई कविताओं से हमारे अंतरजगत में निरंतर संवाद की स्थिति बनाते हैं। दर्शक या पाठक के अंतरजगत में चल रही ध्वनियां-प्रतिध्वनियां - एक गहन भावलोक की रचना करती हैं। यह सब करते हुए वे संगीत का उपयोग करते हैं।

उनका संगीत भी जीवन के छोटे-छोटे प्रसंगों से उपजता है और यह संगीत अपने प्रवाह में श्रोता और दर्शक को बहाकर नहीं ले जाता, बल्कि उसे सजग बनाता है। अपने प्रसिद्ध नाटक ‘बिदेसिया’ में भिखारी ठाकुर ने स्त्री जीवन के ऐसे प्रसंगों को अभिव्यक्ति के लिए चुना, जिन प्रसंगों से उपजने वाली पीड़ा आज भी हमारे समाज में जीवित है।

देश जिस समय स्वतंत्रता की एक बड़ी राजनीतिक लड़ाई लड़ रहा था, उस समय वे इस राजनीतिक लड़ाई से अलग स्त्रियों की मुक्ति की लड़ाई लड़ रहे थे। स्वतंत्रता की लड़ाई समाप्त हो गई, देश राजनीतिक रूप से आजाद हो गया, पर स्त्रियों की मुक्ति की लड़ाई आज भी जारी है। अपने नाटक बिदेसिया में वे एक देसी स्त्री की अकथ पीड़ा का बयान करते हैं, जो पति के परदेस जाने के बाद गांव में अकेले छूट गई है। वे इस अकेले छूट गई स्त्री की पीड़ा को तमाम छूट गए लोगों की पीड़ा में बदल देते हैं।

देश ने 1947 में विभाजन और विस्थापन देखा, पर भिखारी ठाकुर ने 1940 के आसपास अपने नाटक बिदेसिया के माध्यम से बिहार के गांवों से रोजी-रोजगार के लिए विस्थापित होने वाले लोगों की पीड़ा और संघर्षों को स्वर दिया। उनके नाटकों का स्वर स्त्री जीवन के संघर्ष का स्वर है। बिदेसिया के अतिरिक्त उनके अन्य नाटकों के केंद्र में भी स्त्री ही है। ‘गबरघिचोर’ नाटक लिखते हुए वह गर्भ पर स्त्री के मौलिक अधिकार का प्रश्न खड़ा करते हैं। बटरेल्ट ब्रेख्त के नाटक ‘काकेशियन चॉक सर्किल’ (हिंदी में ‘खड़िया का घेरा’) के कथ्य से मिलता-जुलता है गबरघिचोर का कथ्य, जिसको लिखकर ब्रेख्त अंतरराष्ट्रीय ख्याति पाते हैं। वही कथ्य बमुश्किल साक्षर भिखारी ठाकुर अपने समाज से चुनते हैं और असंख्य स्त्रियों की वाणी बन जाते हैं। भिखारी की रचनात्मक संवेदना चकित करती है कि जिस कथ्य को ब्रेख्त चुनते हैं ठीक उसी कथ्य को वे भी स्वीकार करते हैं।

भिखारी ठाकुर ने जिस काल में स्त्री गर्भ पर स्त्री के अधिकार के प्रश्न उठाए उस समय भारत के किसी ग्रामीण इलाके में सार्वजनिक प्रदर्शन तो दूर, यह बात सोची भी नहीं जा सकती थी। वह सोच के स्तर पर ग्रामीण समाज की स्त्रियों में एक व्यापक परिवर्तन के जयंत अभियान पर निकलते हैं। यह एक ऐसा सांस्कृतिक अभियान था, जिसकी कल्पना आज की राजनीति की दुनिया में संभव नहीं है। उन्होंने दूसरा महत्वपूर्ण काम अपने रंगमंच की कलात्मकता के स्तर पर किया। उन्होंने जीवन से ही अपने लिए कला के रूप चुने। वहीं से नाटक की युक्तियों को उठाया। बिहार के तत्कालीन सामंती समाज ने जिस कला को अपनी विकृत रुचियों का शिकार बना लिया था और अश्लील कर दिया था, उसे उन्होंने नया और प्रभावशाली रूप दिया। आज भिखारी ठाकुर हमारे लिए इसलिए महत्वपूर्ण हैं कि वे सिखाते हैं कि जीवन के अंतर्द्वद्व ही रचनात्मकता को दीर्घजीवी बनाते हैं। उनका पूरा रचनात्मक संसार अंतर्द्वद्वों से भरा हुआ है। वे स्वयं गोस्वामी तुलसीदास की तरह भक्त कवि बनना चाहते थे और खड़गपुर (बंगाल) में रामलीला ने उनके भीतर कविताई का बीज डाला, पर उनके समय और समाज के दुखों ने उन्हें मनुष्य की पीड़ा का रचनाकार बनाया।

भिखारी ठाकुर को साहित्य और संस्कृति की दुनिया के पहरुओं ने प्रसिद्ध नहीं किया और नहीं जीवित रखा। उनकी प्रसिद्धि और व्यापक स्वीकार्यता के कारण उनकी रचनाओं के गर्भ में छिपे हैं। वे इस बात को अच्छी तरह जानते थे कि नाटक कभी पुराना नहीं होता। उसे हर क्षण नया रहना पड़ता है और यह तभी संभव है जब उसके भीतर मनुष्य समग्रता के साथ जीवंत हो। उन्होंने जीवन से जो अजिर्त किया उसी की पुनर्रचना की। आज भारतीय ग्रामीण समाज उन तमाम दुखों से जूझ रहा है, जिनकी ओर वे अपनी रचनाओं में संकेत करते हैं। ‘भाई विरोध’, ‘बेटी वियोग’, या ‘पुत्र वध’- उनके इन तमाम नाटकों में मनुष्य के आपसी संबंधों के छीजते जाने की पीड़ा दर्ज है। आज भारतीय समाज इस संकट से गुजर रहा है। भिखारी ठाकुर की रचनात्मकता आज भी समग्रता में हमारे जीवन के काम आ रही है।
(प्रस्तुति : धर्मेद्र सुशांत)

पर क्या आप विश्वास करेंगे एक रात जब किसी खलिहान में चल रहा था भिखारी ठाकुर का नाच तो दर्शकों की पांत में एक शख्स ऐसा भी बैठा था जिसकी शक्ल बेहद मिलती थी महात्मा गांधी से
..

और अब यह बहस तो चलती ही रहेगी कि नाच की आजादी से रिश्ता क्या है और अपने राष्ट्रगान की लय में वह ऐसा क्या है जहां रात-बिरात जाकर टकराती है बिदेसिया की लय।

(केदारनाथ सिंह की कविता ‘भिखारी ठाकुर’ के कुछ अंश)

जय भोजपुरी

स्रोत - लाईव हिन्दुस्तान
भोजपुरी आ आठवा अनुसुची मे काहे : एगो बिछलहर वाली बातtag:www.jaibhojpuri.com,2012-07-21:3634233:BlogPost:4115872012-07-21T10:00:00.000Zनबीन भोजपुरिया ( NB )http://www.jaibhojpuri.com/profile/Navin
भोजपुरी    का होई ?    बतावs बतावs    पेट मे जनि लुकवावs बतावs,    आखिर अईसन का हो जाई    भोजपुरी ,    जहिया भोजपुरी    आठवा अनुसुची मे    छपा जाई ,    त का हो जाई ?    भोजपुरियन के,    का नाफा भेटाई ?       नाफा ? अपना माई-भाखा के नीमन तबे देखबे जब नाफा भेटाई ? आ ना नाफा भेटाई त दुर दुर ? चलु तोरा लागत बा आ ते एक दम से ब्यपारिये हो गईल बाडे त तोरा के गिनवाईये दी ।       नाफा नमर एक - भोजपुरी भाषा कहाई ।   नाफा नमर दु - भोजपुरी मे पढावल जाई…
भोजपुरी   का होई ?   बतावs बतावs   पेट मे जनि लुकवावs बतावs,   आखिर अईसन का हो जाई   भोजपुरी ,   जहिया भोजपुरी   आठवा अनुसुची मे   छपा जाई ,   त का हो जाई ?   भोजपुरियन के,   का नाफा भेटाई ?     नाफा ? अपना माई-भाखा के नीमन तबे देखबे जब नाफा भेटाई ? आ ना नाफा भेटाई त दुर दुर ? चलु तोरा लागत बा आ ते एक दम से ब्यपारिये हो गईल बाडे त तोरा के गिनवाईये दी ।     नाफा नमर एक - भोजपुरी भाषा कहाई ।  नाफा नमर दु - भोजपुरी मे पढावल जाई ।  नाफा नमर तीन - भोजपुरी मे पढल आसान हो जाई ।  नाफा नमर चार - भोजपुरी मे किताब कापी छपाई ।  नाफा नमर पांच - भोजपुरी पढावे खाति भोजपुरिया मास्टर जोहाई ।  नाफा नमर छव - किताब छापे से पढावे ले कतने रोजगार ले के आई ।  नाफा नमर सात - गीत गवनई कला संस्कृति फिलिम सिनेमा नाटक नौटंकी के आधिकारिक तौर प पुछ दुर दुर ले जाई ।   नाफा नमर आठ - पढाई लिखाई नया नया रोजगार के जवार मे ले आई ।  नाफा नमर नव - पलायन खतम त ना बाकि कम जरुर हो जाई ।    " आ अंतिम बाकी ई अंतिम ना शुरुवात ह बुआ"       नाफा नमर दस - ई कुल्हि भईला के बाद तोरा लेखा भोजपुरिया ना कबो गरदन झुकाई आ ना कतहु भोजपुरी बोले लिखे सुने पढे मे लजाई ।

जय भोजपुरी    बाबा रंगबाज आ लंठtag:www.jaibhojpuri.com,2012-07-20:3634233:BlogPost:4116252012-07-20T08:30:00.000Zनबीन भोजपुरिया ( NB )http://www.jaibhojpuri.com/profile/Navin
प्रनाम आ जय भोजपुरी

बाबा - बाबुजी के बाबुजी , बाबा कहाले , आ पुजा पाठ करावे वाला पंडी जी के कतहु कतहु लोग बाबाजी कहेला , कई हाली ओहि पंडी जी के लईका के जोडा पारी के लोग बाबा कहेला । बाकी हम जवन बाबा एजुगा लिखले बानी एह बाबा आ आ बकिया बाबा मे बाडा अंतर बा । अब तनि देखल जाउ की बाबा आ रंगबाज के कहात बा एह घरी ।

बाबा आ रंगबाज - जेकर बोली अईसन जवना मे घमंड आ गरुर होखे , घमंड आ गरुर अईसन जवना से केहु के नाफा ना नुकसाने होखे वाला बा , जेकरा करतुत से घर के त घर…
प्रनाम आ जय भोजपुरी

बाबा - बाबुजी के बाबुजी , बाबा कहाले , आ पुजा पाठ करावे वाला पंडी जी के कतहु कतहु लोग बाबाजी कहेला , कई हाली ओहि पंडी जी के लईका के जोडा पारी के लोग बाबा कहेला । बाकी हम जवन बाबा एजुगा लिखले बानी एह बाबा आ आ बकिया बाबा मे बाडा अंतर बा । अब तनि देखल जाउ की बाबा आ रंगबाज के कहात बा एह घरी ।

बाबा आ रंगबाज - जेकर बोली अईसन जवना मे घमंड आ गरुर होखे , घमंड आ गरुर अईसन जवना से केहु के नाफा ना नुकसाने होखे वाला बा , जेकरा करतुत से घर के त घर के मय जवार के लोग तबाह बा , जेकरा खाति लईकन के पाछे सीटी बजावल बाँये हाथ के काम बा , जेकरा से लोग डेराला , जेकरा खाति केहु मारल पीटल केहु के लपडियावल थपरियावल बहुत आसान बा । कई हाली गलती से एह लोगन से नीमन काम भी हो जाला त ओहु से बाबा भा रंगबाज के परतोख दिहल जाला । एह लोगन के अपना छोडि के दोसरा के चिंता फिकिर ना रहेला , ई लोग कतनो बाउर काम कई सकेला आ करेला , ई लोग हमेसा जीट जाट मे रहेला , दबंगई , माने केहु के दबावल सतावल त एह लोगन के असली गुन ह , आ एह लोगन से डेरा के जवन आदर भाव निकले ला ओह पे संगिया वाला लोग एह लोगन के बाबा कहे लागेला आ पीठ पाछे रंगबाज ।

आवारागर्दी के दुसरका नाव बाबा आ रंगबाज ह , ना पढे लिखे वाला के दोसरका नाव बाबा आ रंगबाज ह , माई बाबु के कहल ना सुने वाला के दोसरका नाव बाबा आ रंगबाज ह , अपना से बड से गलथेथई करे वाला के दोसरका नाव बाबा भा रंगबाज ह ।

आ ई सामुहिक बाबा आ रंगबाज लो के परिभाषा हो गईल , एकरा आलावा कबो कबो नीमनो खाति बाबा आ रंगबाज कहल जाला बाकि ई अतिये ह अउरी कुछ ना । ई ठीक ओइसही कहाला जईसे कवनो नीमन चीझु खाये के भेटा गईल त लोग कहल की बवाल बा । भा केहु नीमन चीकन चाकन ड्रेस पहिर के निकलल त लोग कहेला की का हो तबाही मचईबs का ? माने एजुगा कहे के माने नीमन से बा बाकी एकर मुखाडी माने बाउर रहेला । बवाल आ तबाही के सोझा साझी वाला अर्थ नीमन ना होला बाकी ई कहवा कहात बा ओह से एकर माने एकर अर्थ बदल जाला ।

कई हाली संघतिया लो आपस मे बाबा कहेला , जईसे का हो बाबा का हाल बा , ई तनि टांठ इयारी के भाव ह ! बाकी रंगबाज त कबो नीमन ना हो सकेला , अईसे त एह जुग जबाना मे केहुओ चोरी आ सीनाजोरी करेला ओकरा के राबिन हुड ( एगो बिदेशी चोर जवन अपना किहा बड बड लोगन किहा चोरी कई के गरीबन मे बांटत रहे ) कहाये लागेला । अबहिये कुछ दिन पहिले सलमान खान के एगो फिलिम आईल रहे उ घुस ले के अपना घरे आ अपना संघतिया लोगन के बीचे बांटत रहे त लोग ओकरा के दबंग आ बाद मे राबिन हुड पांडे कहल ।

कबो कबो अईसन होला की लोग रंगबाज के नीमन सोचि के कहेला बाकि सांच इहे बा की रंगबाज कवनो जगह लागो उ रंगबाजे रही ओकरा खाति नीमन बाउर कुछ दोसर ना होला , ओकरा जवन नीमन लागी उहे नीमन ओकरा जवन बाउर लागी उहे बाउर , रंगबाज लोगन के केहु अउरी के चिंता ना होला , ओकरा अपना आगे केहु से कवनो मतलब ना रहेला ।

आजु काल्हु नवहा लोगन के बीचे रंगबाज आ बाबा कहाये के भुत कपारे धईले बा जेकरा के देखि उहे बाबा आ रंगबाज कहवावल पसन करता।

पता ना , बाकी हम अबही ले जवन रंगबाज आ बाबा लोग के देखले बानी उ लोग उपरा लिखलका मई बतिया प एक दम नीमन से रचाईल गढाईल बा लो । हो सकेला सोशल मिडिया मे रंगबाज आ बाबा के परिभाषा कुछ अउरी होखे बाकी जमीन प भुईँया उतरला प रंगबाज आ बाबा उहे बा लो जेकरा से बस के कंडेक्टर पईसा ना मांगत होखे आ मांगि देला प ओकरा दु थप्पड परि जात होखे , जे चट्टी प गिलास मे चाह भा पानी पिअत होखे त पिअला के बाद ओकरा के फेंकि देत होखे ।
गमछी के महत्व के केहु नसले बा त एगो नेता आ दुसरका ई बाबा आ रंगबाज लोग । आ एहिनिये लो के चलते अब गते गते लोग कांह प गमछी राखल बनि कई देले बा भा कम कई देले बा ।
बाबा आ रंगबाज के एगो अउरी पर्यायवाची शब्द आ जवना के नाम ह " लंठ " आ " लंठ " हमेसा अपना " लंठई " के काम से जानल जाला ।
सांच कही त बाबा से बाबाई ना बनल बाकी बाबा से रंगबजई आ लंठई जरुर बनि गईल बा ।

बाबा रंगबाज आ लंठ लोगन के बारे मे अभी अतने मन परल ह , हो सकेला कुछ भोर परि गईल होखे बाकि हमार भेट त कुछ अईसने बाबा , रंगबाज आ लंठ लोगन से भईल बा ! आ ई कतहु से नीमन बात नईखे ।

जय भोजपुरी मातृ भाषा मे मन के भाव अईसन जवन जोखईले ना जोखाईtag:www.jaibhojpuri.com,2012-07-06:3634233:BlogPost:4097622012-07-06T08:00:00.000Zनबीन भोजपुरिया ( NB )http://www.jaibhojpuri.com/profile/Navin
प्रनाम आ जय भोजपुरी

भाव बता देला की खेतिहर के मोका प पानी मिल जाई त खेत त हरिअराईये जाला संगे संगे खेतिहर के अतमो हरिअरा जाला , आ संगे संगे भाव देखि , माने शब्द अईसन की ओह भाव के के बतावे के अंतिम जगहि ले पहुंच जाला , माने इहे बुझाला की ओकरा बाद ओह चीझु के बतावे खाति अब कुछ बाचि नईखे गईल ।

जी एगो आम आदमी जब आपना मातृभाषा मे बतियावेला त मय चीझु अतना नीमन से सरिहारी देला की बुझे वाला जरि सोरि से ले के पुलई पात के बात बुझि जाला । एगो नमुना देखि सभे…
प्रनाम आ जय भोजपुरी

भाव बता देला की खेतिहर के मोका प पानी मिल जाई त खेत त हरिअराईये जाला संगे संगे खेतिहर के अतमो हरिअरा जाला , आ संगे संगे भाव देखि , माने शब्द अईसन की ओह भाव के के बतावे के अंतिम जगहि ले पहुंच जाला , माने इहे बुझाला की ओकरा बाद ओह चीझु के बतावे खाति अब कुछ बाचि नईखे गईल ।

जी एगो आम आदमी जब आपना मातृभाषा मे बतियावेला त मय चीझु अतना नीमन से सरिहारी देला की बुझे वाला जरि सोरि से ले के पुलई पात के बात बुझि जाला । एगो नमुना देखि सभे -

" जनेरा के बोवन छsब्बीईसs ( छब्बीस प तनी जोर आ टाईम दिआला काहे की देरी के असर के एहि संख्या मे बतावे के बा ) दिन लेट हो गईल रहल ह नबीन भाई आ कई दिन से करिया कुच कुच बादर घेरले रहली हा स, आंखि देखा के मन हुलुसा के भागि जात रहली हा स , बाकी काल्हु अईसन हुंवाड लेखा अराराई के सगरे से बन्हले अवुवे की हमनी के जीउ मे जान आ गवुवे।

अस-अस कसि-कसि के छहर छहर , पीट पीट के बुनी परल ह की हम का बताई , आ झटास अईसन की आंगना त आंगना , केंवाडी मुकि आ जांगला जेकर खुलल रहि गईल रहुवे ओकर त खटिया , नेवार , पलंग आ बिछौना ले भीज गईल बा बाकि ई बुझि ल की अब जनेरा बोवा जाई ( एगो गम्हीराह सांस , सकुन चैन के सांस लेत ) भले तनि लेट हो गईल त का ।

अईसे झीसीया अबहियो परते बा आ एहि बुनि से घामो से आराम मिल गईल ना त घाम आ लुक त अईसन तडेचले रहल ह की सरेहि मे डरे, केहु के डेग डाले के बेंवत ना रहल ह । "
---
बनल बनावल भाषा मे अईसन भाव देबे खाति शब्द जोहे के परी , अनुबाद करे के परी बाकी मातृभाषा मे त लोगन के करेजा से शब्द निकलेला आ उ शब्द अईसन की भाव के नीमन से सरिहारी के लोगन के सोझा परोस देला । आ एहि से हम कहेनी की मातृभाषा मे मन के भाव अईसन जवन जोखईले ना जोखाई जबकि मय चीझु रउरा सोझा रही ।

काल्हु हमरा गांवे बुनि परल ह आ गांव के एगो खेतिहर से जवन बात भईल ह ओहि के हम लिखले बानी ।

जय भोजपुरी  अबकि के हमहु चक्र ले के आईब झुन्नन : परमवीर चक्र विजेता बीर अब्दुल हमीदtag:www.jaibhojpuri.com,2012-06-30:3634233:BlogPost:4086882012-06-30T16:57:49.000Zनबीन भोजपुरिया ( NB )http://www.jaibhojpuri.com/profile/Navin
ई कवनो कहानी ना ह ई त सांच ह जेकरा के नीमन से तोपि ढांपि दिहल बा अब एकरा पाछे केहु के का मकसद बा हम जानत नईखी बाकी जवना हिसाब से अपना माटी के लोगन के हमनिये के भुलवावत बानी जा उ दिन दुर नईखे जब लईकन से पुछाई की बबुआ बीर कुंवर सिंह के जानेल ? मंगल पांडे के ? राजेन्दर बाबु के ? आ अईसन कई गो नाव बा जवन आवे वाला पीढी से पुछाई त ओकनी के मुडि डोला के कहियन स कि ई के ह ? हम नईखी जानत । …

ई कवनो कहानी ना ह ई त सांच ह जेकरा के नीमन से तोपि ढांपि दिहल बा अब एकरा पाछे केहु के का मकसद बा हम जानत नईखी बाकी जवना हिसाब से अपना माटी के लोगन के हमनिये के भुलवावत बानी जा उ दिन दुर नईखे जब लईकन से पुछाई की बबुआ बीर कुंवर सिंह के जानेल ? मंगल पांडे के ? राजेन्दर बाबु के ? आ अईसन कई गो नाव बा जवन आवे वाला पीढी से पुछाई त ओकनी के मुडि डोला के कहियन स कि ई के ह ? हम नईखी जानत ।

आजु हम जेकर बात करे जात बानी ओह महान , माटी के लाल अमर शहीद के नाव ह बीर अब्दुल हमीद । जी बीर अब्दुल हमीद , जिनिकर जनम  1 जुलाई , 1933  मे भोजपुरिया माटी के पावन क्षेत्र  गाजीपुर जिला के एगो छोटहन गांव धामुपुर ( धामपुर )  मे भईल रहे , बाबुजी आ बाबा के कसरती देहि आ पहलवानी वाला शरीर के असर अब्द्लु हमीद प परल रहे । बाबुजी दरजी के काम करत रहले आ एगो गरीब परिवार मे अब्दुल हमीद के जिनगी आगे बढे लागल । लईकाई गोली डंटा कबड्डी चीका जईसन गंवही खेल मे बीते लागल, खेते आईल गईल कबो नदी मे पंवरे खाति गिरोह मे गईल , केहु के बदमाशी आ गलत काम के बिरोध कईल त अब्दुल हमीद के खुन मे बसल रहे । एहि तरे गांव के जरी के स्कुल मे पढत आ अपना गांव के लईकन के संगे खेलत कुदत , अपना बाबुजी मोहम्मद उस्मान के छत्र छाया मे अब्दुल हमीद के जिनगी आगे बडे लागल । कसरत आ दंगल मे भाग लेहला के संगे संगे लाठी भाजे के सवख अब्दुल हमीद के कसरती देहि के अउर ढीठगर बना देहलस ।

मगई नदी के किनार प बसल एह गांव के लोग कबो ई ना सोचले रहे की उनुका गांव मे एगो अईसना सपुत के जनम भईल बा जवना प आपन देश त आपन देश सेना के इतिहास मे देश विदेश मय इयाद करी । रेलवे के नोकरी खाति गांव से भरती होखे गईलन बाकि रेलवे के जगहि प सेना मे भरती हो गईले बीर अब्दुल हमीद ।

बीर अब्दुल हमीद 27 दिसम्बर 1954 मे सेना के ग्रेनेडियर इंफेंट्री रेजिमेंट मे भरती भईलन बाद मे उनुका के रेजिमेंट के 4था बटालियन मे भेज दिहल गईल जहवा से उ शहीद होखे के घरी ले देश के सेवा कईलन । सेना के ओर से अब्दुल हमीद के आगरा अमृतसर जम्मु कश्मीर दिल्ली जाये के परल । चीन के संगे लडाई मे इनिकर बटालियन , 7वा इंफेंट्री ब्रिगेड के संगे रहे , एह लोगन के बटालियन के चीन के संगे लडाई नमका चु नाव के जगहि प भईल रहे , इनिकर बटालियन चारो ओर से घेरा गईल रहे बाकी अपना दुश्मन देश के सेना के काटत पीटत चीरत भारत पैदले इनिकर बटालियन भुटान आ बाद मे मिसामेरी ले गईल रहे ।

बाकि बीर अब्दुल हमीद के अभी असल लडाई त बाकिये रहल , अपना मातृभुमि अपना भारत माई के रक्षा के कसम खईले ई बीर भोजपुरिया जवान 5 साल से एंटी टैंक बिभाग मे काम कईले आ बाद मे इनिका राईफल निशानेबाजी के अनुभव के देखि के इनिकर ट्रांसफर परमोसन के संगे एन सी ओ कमांडिंग बना के राईफल प्लाटुन मे भेज दिहल गईल । एक हाली जब ई अपना गांवे गईल रहले त अईसही बतकही मे अपना भाई से कहले रहले के " सेना मे जेकरा लगे कवनो ना कवनो चक्र ईनाम मे मिलल रहेला ओकर सेना मे बहुत मान सम्मान रहेला बाडा लोग इज्जत देला , अबकि के हमहु चक्र ले के आईब झुन्नन "

बात 1965 के ह जब पाकिस्तानी सेना अपना पुरा दमखम के संगे पैटन टैंक ले ले खेम-करन - अमृतसर रोड प बढत रहे आ पाकिस्तानी सेना के योजना पुरा अमृतसर के चारो ओर से घेरि के कब्जिया लेबे के रहे । उंखि के खेत होखाला के वजह से ओजुगा राईफल प्लाटुन के राखल गईल रहे , आ जब पाकिस्तानी सेना खेम-करन - अमृतसर रोड पे बढे लागल त एक हाली लागल की अमृतसर अब बाची ना । बाकी तब लोग जानत ना रहे की ओजुगा एगो माई के लाल ठाढ बा जेकरा आगे कतनो टैंक आ जाउ बाकी उ केहु के भारत माई के जमीन प ठाड ना होखे दिही ।

8 सितम्बर 1965 के जब पाकिस्तानी से 4था रेजिमेंट प धाईँ धाईँ फायरिंग करत रहे गोला बरसावत रहे ओहि दिने दुपहरिया ले बीर अब्दुल हमीद पाकिस्तानी सेना के दु गो टैंक ढाही देले रहले । एगो टैंक के कमांडर त इनिके से पाता पुछत रहे आ ओकरा बाद ओहि टैंक के धुंवा धुंवा कई देहले बीर अब्दुल हमीद ।

10 सितम्बर 1965 के फेरु पाकिस्तानी सेना अपना आर्मर सपोर्ट के संगे संगे पैटन टैंक ले के दोगुना रफ्तार से हमला कईलस बाकी 4थ बटालियन के एह राईफल प्लाटुन के चीर ना पवलस काहे की ओजुगा ठाड रहे एगो अईसन सिपाही जवन सोच के आईल रहे कि आगे बढे ना देम एकनी के चाहे कुछौ हो जाउ । एगो डीह के पाछे आपन पोजिसन बना के अब्दुल हमीद चतुराई से पाकिस्तानी सेना के तीन गो टैंक के माटी मे मेरा देले रहले आ एहि से पुरा 4था बटालियन के जोश कई गुना बढि गईल रहे आ पाकिस्तानी सेना के संगे दिक्कत इहे रहे की उ अब्दुल हमीद के जोहि ना पावत रहे । दिमाग दिल आ देहि , तीनो के बेजोड संग साथ मिलवले अब्दुल हमीद पाकिस्तानी सेना के चीर फारि के लुगरी बना देले रहले , जब ले ई ओह डीह से पाकिस्तानी सेना के धुरकुस उडावत रहले तब ले पाकिस्तानी सेना 4था बटालियन के घेराव के ना तुरी पवलस आ एहि तुरे के चक्कर मे ओकर तीन गो टैंक दु दिन पहिले आ तीन गो टैंक 10 सितम्बर के धुरकुस हो गईल रहे , बाकि तबले पाकिस्तानी सेना के आह लागि गईल रहे आ ओकरा बाद पाकिस्तानी सेना के आर्मर सिपाही इनिका उपर हमला कई देहले , बाकि शहीद होत होत बीर अब्दुल हमीद ओह दिन के चौथा टैंक के मटियामेट कई देले रहले । अपना ओह तीन दिन मे अमृतसर के बचावे खाति बीर अब्दुल हमीद अपना दिल दिमाग आ देहि के बल प पाकिस्तानी सेना के 7 गो पैटन टैंकन के माटी मे मिला देले रहले । बाद मे 4था बटालियन के सपोर्ट भेटा गईल ओकरा बाद पाकिस्तानी सेना के भागे के परि गईल । जवन पाकिस्तानी सेना के ई टुकडी रहे ओकर नाव रहे एम 48 प्लाटुन जवना के उ अंतिम लडाई रहे काहे की पाकिस्तानी सेना के एह प्लाटुन के बेईज्जत हो के खेमकरन अमृतसर से जाये के परल रहे कई गो पैट्न टैंक भारत के सेना कब्जियाईयो ले ले रहे , आ एहि से ओहि जगहि के नाव " पटन नगर " भी परि गईल ।

बीर अब्दुल हमीद के शहीद शरीर दिल्ली आईल आ उनुका मेहरारु श्रिमती रसुलन बीबी के बीर अब्दुल हमीद के देश सेवा खाति 16 सितम्बर 1965 के भारतीय सेना के सबसे बडहन पुरस्कार " परम वीर चक्र " दिहल गईल । बीर अब्दुल हमीद के अपना देश के सेवा करत परम वीर चक्र के अलावा , सैन्य सेवा मेडल , समर सेवा मेडल, रक्षा मेडल मिलल रहे ।

इँहा के नाव प डाक टिकट भी जारी भईल , एगो धारावाहिक परमवीर चक्र आवत रहे जवना मे इँहा के रोल नसिरुद्दीन शाह कईले रहले । इँहा के गांव धामुपुर मे इँहा के याद मे मेमोरियल भी बनल बा । बाकी जईसे की रउवा सभे जानत बानी की हमनी के क्षेत्र के महान लोगन के पहिचान के कवना हिसाब से दुर्गति भईल बा त ओह दुर्गति से बीर अब्दुल हमीद के मेमोरियल भी ना बांचि पावल आ स्थिति ई बा की गते गते लोग अब बीर अब्दुल हमीद के भुलवले जात बा ।

सुने मे आवता ( पिछिले साल सुनले रहनी ) की इनिका उपर फिलिम भी आवे वाली बिआ ! बाकी अबले बुला आईल नईखे ।

हमरा मन परेला हमनी के जब कक्षा चार भा पांच मे पढत रहनी जा तब हमनी के बीर अब्दुल हमीद के बारे मे पढावल गईल रहे , आजु हमरा के इँहा के मन परनी ह काहे की काल्हु हम एक जाना से इँहा के बारे मे पुछले रहनी आ उनुकर जबाब कुछ अईसन रहे - ( उ भोजपुरिया माटी से ना हवे एह से हिन्दी मे सवाल रहे )

सवाल - अब्दुल हमीद कौन थे ?
जबाब - आँ , ह्म्म्म्म होगा कोई         सवाल - अच्छा वीर अब्दुल हमीद कौन थे ?         जबाब- आँई , पता नही कितने वीर है इस देश मे         सवाल - अच्छा अच्छा परम वीर चक्र विजेता वीर अब्दुल हमीद कौन थे ?         जबाब - देखिये भाई साहब आप तो पीछे ही पड गये , हमको नही पता भाई साहब , अब आप हमे जाने दिजिये ।

बस हम आपन बात एजुगे खतम करत बानी , आ इहे उमेद रही की कम से कम हमनी के अपना आवे वाला पीढी के अईसन महान महान लोगन से परिचय करावत रहब जा बतावत रहब जा आ भोजपुरिया माटी के गुन से अपना आवे वाला पीढियन के सोच के के भोज्पुरियामय बनावत रहब जा !

जब ले जिआ
टांठ हो के जिआ जवान
भारत माई खाति जिआ
भोजपुरिया बन के जिआ जवान

जय भोजपुरी

स्रोत - विकी, गुगल , प्रवक्ता , नभाटा
" गांव ह से गढ ह "tag:www.jaibhojpuri.com,2012-06-24:3634233:BlogPost:4081912012-06-24T15:46:50.000Zनबीन भोजपुरिया ( NB )http://www.jaibhojpuri.com/profile/Navin
प्रनाम आ जय भोजपुरी     केहु से पुछब त कही की , बे मरदवा गांव मे का बा ? कुछु ना अब गांव खतम बा , ओजुगा ना लाईन बा ना ओजुगा नीमन दोकानि । ना मोबाईल के बैटरी दु तीन दिन ले आडी आ ना मछर नीमन से सुते दिहन स । कस्बा मे ले कुछ नीमन सामान ना भेटाला त फेरु गांव के बाते छोडs मरदवा । गांव मे अब सब केहु अपना मे लागल बा गांव मे अब उ बात नईखे रहि गईल । गांव से लोग अब शहर मे भागत बा । जबाना बदsलsता नबीन भाई , अब केहु गांव के ओरि लरकत नईखे अब त लोग गांव से टरकत बा ।       बात त जवान सहिये…
प्रनाम आ जय भोजपुरी   केहु से पुछब त कही की , बे मरदवा गांव मे का बा ? कुछु ना अब गांव खतम बा , ओजुगा ना लाईन बा ना ओजुगा नीमन दोकानि । ना मोबाईल के बैटरी दु तीन दिन ले आडी आ ना मछर नीमन से सुते दिहन स । कस्बा मे ले कुछ नीमन सामान ना भेटाला त फेरु गांव के बाते छोडs मरदवा । गांव मे अब सब केहु अपना मे लागल बा गांव मे अब उ बात नईखे रहि गईल । गांव से लोग अब शहर मे भागत बा । जबाना बदsलsता नबीन भाई , अब केहु गांव के ओरि लरकत नईखे अब त लोग गांव से टरकत बा ।    बात त जवान सहिये कहत बा आ कुछ अईसने लागल ह की हो सकेला काहे कि हमहु टरकले बानी बाकि तबो कुछ ना कुछ अईसन चीझु हो जाला की कतनो केहु टरको कतनो केहु बदलो बाकी आतमा कबो ना बदली आतमा मे जवन बसल बा तवन हरमेसा ओइसने रही। आ गांव के संगे कुछ अईसने बात बा ।

आ हमरा त इहे लागल ह की , कतनो झटास लागल , कतनो आन्ही बतास आईल , हो सकेला उपरा वाला रंगवा एह आन्ही बतास झटास मे खतम हो गईल होखे भा खतम होखे दाखिल होखे बाकि जवन गांव के आतमा मे करेजा मे बसेला बा ओकरा के केहु खतम ना कई सकेला , आ ओकरा के खतम होखे मे कतने पुहुत पुहतानी खतम हो जाई ।   जी आजुवे के बात ह हमरा गांव मे के एगो यादव जी के घरे लईकी के बरियातियो आईल बिआ आ लईका के तिलको ह । बारह हजार मे चाननी कुरसी मेज चउकी हैलोजन , राड , बलब , बरतन -सरतन के साटा कईले रहले ह बाकि एन मोका प जेकरा के साटा दियाईल रहल ह उ गायब हो गईल ह आ उ कुछउ सामान ना देहलस ह । आ एहि से जेकरा घरे बारात आ तिलक दुनो आईल रहल ह ओकरा घर के लोगन के फेफरी परा गईल ह । घर वाला कपारे हाथ धईले चिंता मे छितराईल रहल हा लो तलेले भईल ह का कि गांव वाला जुटलन ह स केहु अपना घर से तसला त केहु भगोना त केहु चउकी त केहु बिछौना त केहु बलब त केहु गैस त केहु कुरसी त केहु मेज आ दु घांटा के भीतर जतना सामान खाति साटा भईल रहल ह ओह ले बेसी सामान जुटि गईल ह आ गांवे के लोग हाथे हाथे मय बर -बेवस्था कई देहले ह ।   अबे थोरे देरि पहिले गांव प एक जाना बाडे उनुका से ई मालुम भईल आ उनुके से बात होत रहल ह आ बाते बात मे उ इहे कहलस ह कि ए नबीन भाई "  गांव ह से गढ ह  "
फेरु मन परि गईल ह आपन लईकाई , जब एगो कांपी आ कलम ले के काल्हु बारात आवे वाला रहे एत एह बेरा टोला के कुल्हि लईका मिलि के घरे घरे जाईब जा आ रजाई तोसक बिछौना बरतन चउकी कुरसी मेज चादर कुल्हि जुटाईब जा आ बिआह परोजन के घर के कवनो जाना ना राखे के परत रहल ह कवनो काम खाति । अबहियो उ चीझु कबो कबो लउकत बा बाकी आजु के ई घटना ई साबित कई देहलsस की अबहियो गांव गढे बा आ एह गढ के ढाहे मे नीमन नीमन जाना छितरा जईहे ।

जय भोजपुरी
माई पुजा आ देवता मिलाप ....tag:www.jaibhojpuri.com,2012-06-16:3634233:BlogPost:4074622012-06-16T16:30:00.000Zनबीन भोजपुरिया ( NB )http://www.jaibhojpuri.com/profile/Navin
" सुत्रधार " एगो किताब बिआ जवन " संजीव " जी के लिखल ह , इँहा के भिखारी ठाकुर के उपर ई किताब हिन्दी मे लिखले बानी , ई किताब " राजकमल प्रकाशन " से पब्लिश भईल बिआ , भिखारी ठाकुर के उपर विवेचनात्मक तरिका से कुछ तथ्य कुछ कल्पना के जोड के बहुत नीमन से संजीव जी एह किताब मे देखवले बानी । एहि किताब मे उँहा के एक जगहा भिखारी ठाकुर के बारे मे लिखत बानी कि -        " गौर वर्ण , लम्बी हडियल काठी , उटंग धोती , सिर पर पगडी , बाते भोजपुरी के लहजे मे पुरी तरह रसी-पगी , स्वर मे सहज विनम्रता ,…
" सुत्रधार " एगो किताब बिआ जवन " संजीव " जी के लिखल ह , इँहा के भिखारी ठाकुर के उपर ई किताब हिन्दी मे लिखले बानी , ई किताब " राजकमल प्रकाशन " से पब्लिश भईल बिआ , भिखारी ठाकुर के उपर विवेचनात्मक तरिका से कुछ तथ्य कुछ कल्पना के जोड के बहुत नीमन से संजीव जी एह किताब मे देखवले बानी । एहि किताब मे उँहा के एक जगहा भिखारी ठाकुर के बारे मे लिखत बानी कि -      " गौर वर्ण , लम्बी हडियल काठी , उटंग धोती , सिर पर पगडी , बाते भोजपुरी के लहजे मे पुरी तरह रसी-पगी , स्वर मे सहज विनम्रता , आवाज मे आत्मविश्वास !        तो यह थी भोजपुरी की वह शख्सियत जिसके एक इशारे पर गोरखपुर आजमगढ बनारस से लेकर कलकत्ता तक के करोडो भोजपुरीवासी झुम उठते है , नट सम्राट भिखारी ठाकुर , माटी मे सना माटी का आदमी । "      एहि किताब मे एक जगहा संजीव जी लिखत बानी कि -       गुप्तेश्वर सिंह ( भिखारी ठाकुर के संघतिया ) के रिश्तेदार रामनरायण सिंह भिखारी ठाकुर के ले के अपना घरे गईले , ओजुगा रामनरायण सिंह के घर के सब केहु गोड छु के गोड लागत बा , भिखारी ठाकुर पीछे हट के लईकन के आसिरबाद देत कहत बाडे कि      - ना ना रहे देई बाचा खुश रही । भगवान राजेन्दर बाबु अस बना देस ।      आ मेहरारुन के आवते पाछे हट के कहत बाडे की  ना ना बबुआईन ई पाप हमरा से जनि कराई  । बाकि रामनारायण सिंह के शासन अनुशासन के आगा केहु के ना चलल आ सब केहु गोड लागल ।     खाट लागल आसन लागल आसन प ना बईठ के नीचे बईठ गईले भिखारी ठाकुर तलेले मय परिवार उनका संगे संगे भरभरा के नीचे दरी प बईठ गईल आ भाव से भरल एक टक एक दुसरा के तिकवत बात होखे लागल , कबो राजेन्दर बाबु के बात त कबो जयप्रकाश नारायण के आ एहि मे रामनारयण सिंह पुछि देहले की एह घरी का लिखत बानी ?       "माई पुजा और देवता मिलाप"       नीमन चीज ! मातृ ऋण , पितृ ऋण , गुरु ऋण सबसे उऋण होना पडता है । तनी सुनाईब ?     पचीस -पचास हजार उमडती भीड का वह कलाकार आज आठ आदमियो के बीच अपना कार्यक्रम पेश कर रहा था , एक ही परिवार के आठ सदस्य । पहले अटपटा लगा फिर सधते सधते सध गया कंठ .....     बिआह के पहिले से माई लोग संझा पराती गावेली , जेह गीत मे माता पिता के नाम उचार होखेला । शादी के पहिले मातृपुजा होखेला । पुरखा लोगन के पिंडा दियाला । बेटा भईला प नन्दी मुख श्राध होखेला ...से ही माता पिता के जियता भर मे नीमन भोजन कपडा देबे के जरुरत बा , तेकरा से नीमन बात बतियावे के जरुरत बा , बाकि नीमन बात बतियावे के संवास नईखे लागत ।     धर्मशाला , पाठशाला बहुत बन गईल , बुढशाला के जरुरत ना सोचल गईल ।

पेट मे सरवन हो के पोसली , कुली हो के गोदी मे ढोवली , मेहतर बनि के गुह मुत के गोईँतर साफ कईली , खिजमतिया हो के देहि मे तेल लगवली ..        धन बा कलियुग के बात बलिहारी     बेटा के देह के पीछे बाप के गारी     सास भईली हलुकी पतोह भईली भारी     धन बा कलियुग के बात बलिहारी     मउगी के मरदा बेसाहे नाया सारी     फटही लुगरिया जवाल महतारी     धन धन बा कलियुग के बात बलिहारी     माई ना कहे कह के बुढिया पुकारी     सिर प भईल पा परेत के सवारी     धन बा कलियुग के बात बलिहारी

जब हजारी प्रसाद द्विवेदी भोजपुरी के मान्यता के समर्थन कईलेtag:www.jaibhojpuri.com,2012-05-26:3634233:BlogPost:4047482012-05-26T18:46:17.000Zनबीन भोजपुरिया ( NB )http://www.jaibhojpuri.com/profile/Navin
अईसही जोहत जोहत हेने होने ताकत तिकवत दु गो शब्द के बारे मे लउकल ह सोचनी ह एकरा बारे मे रउवा सभ के भी बताई ! भोजपुरी , माने खांटी भोजपुरी मे दु गो शब्द " सोगहग " आ " नीमन भा नीम्मन " लोग खुबे बोलेला , बस अईसही एह दुनो शब्द के बारे मे जोहत रहनी ह त हजारी प्रसाद द्विवेदी जी के लिखल दु लाईन भेटाईल ह सोचनी ह की रउवा सभ से ओह के साझ करी ।     सोगहग - पुरा - complete ई बनल बा संस्कृत के सुयगभाग - दोनो भाग ( पुरा ) से ।     अईसही     नीमन, निमने , निमनेह - अच्छा / शुद्ध - Good /…
अईसही जोहत जोहत हेने होने ताकत तिकवत दु गो शब्द के बारे मे लउकल ह सोचनी ह एकरा बारे मे रउवा सभ के भी बताई ! भोजपुरी , माने खांटी भोजपुरी मे दु गो शब्द " सोगहग " आ " नीमन भा नीम्मन " लोग खुबे बोलेला , बस अईसही एह दुनो शब्द के बारे मे जोहत रहनी ह त हजारी प्रसाद द्विवेदी जी के लिखल दु लाईन भेटाईल ह सोचनी ह की रउवा सभ से ओह के साझ करी ।   सोगहग - पुरा - complete ई बनल बा संस्कृत के सुयगभाग - दोनो भाग ( पुरा ) से ।   अईसही   नीमन, निमने , निमनेह - अच्छा / शुद्ध - Good / pure , ई बनल बा प्राकृत भाषा के "निम्मल" से । प्राकृत भाषा मे " निम्मल" के माने " निर्मल " से बा।   एहि जगहा पढे के मिलल , जवन हजारी प्रसाद द्विवेदी जी कहले बानी की भोजपुरी के पुरान रुप " पालि " ह । पालि के बाद प्राकृत आईल , प्राकृत के बाद अपभ्रंस । उँहा के इहो कहत बानी कि ओह घरी दोहा लिखाईल अपभ्रंस मे त टीका लिखाईल संस्कृत मे । उँहा के कहत बानि की दर्शन , तर्कशास्त्र , सुक्ष्मचिंतन के जरुरत रहे त संस्कृत मे लिखाईल बाकी जब प्रेमभाव , धार्मिक उपदेश , नितिगत बात , कविता कहानी लिखाईल पालि / प्राकृत / अपभ्रंस मे   एहि मे उँहा के दु डेग आगे बढि के कहत बानी अब लोगन के काटल छाँटल गढल छीलल कसावट वाला भाषा चाही लोकभाषा ना , लोगन के भाषा ना भले उ काहे ना बनावटी ( कृत्रिम ) होखे , आ एहि से भाषा लोकभाषा जवन सदियन से लोगन के जुबान प मुखाडी बाडी स ओकनी मे आगे के साहित्य मे ओतना बरिआर काम ना हो पावल ।   आगे आगे उँहा के कहत बानी कि भोजपुरी ठेठ भोजपुरी शुरता आ निर्भिकता के भाषा ह बँधुना अउरी सौहार्द के भाषा ह आ एहि लेख मे उँहा के कहत बानी की आजु जब अउरी कुल्हि कई गो बोली के मान्यता आ ओह बोली के साहित्यकार लोगन के मान सम्मान होखे लागल त भोजपुरी अवधी के उपेक्षा काहे ? हम समझतानी जे जब अउर बोलनि के साहित्यिक मान्यता मिल गईल त भोजपुरी के जरुर मिले के चाही , राष्ट्र के जब दसवा हिस्सा के लोग जवना बोली के बोलत बा , अपना दुख सुख आशा आकान्क्षा के अभिव्यक्ति दे रहल बा ओकर सम्मान हो खेही के चाही । बाकिर ई बिसुद्ध साहित्यिक प्रस्ताव ह एकरा संगे राजनीति ना होखे के चाही ।   - द्वितीय अखिल भारतीय भोजपुरी साहित्य सम्मेलन के दुसरा अधिवेसन मे पठित अध्यक्षीय भाषण , पटना , 15 मई 1976   स्रोत - किताब - अब कुछ कहिबे नाही

भोजपुरी सिनेमा आ एह घरी चलत बतकहीtag:www.jaibhojpuri.com,2012-05-14:3634233:BlogPost:4029802012-05-14T15:23:35.000Zनबीन भोजपुरिया ( NB )http://www.jaibhojpuri.com/profile/Navin
पहिले उ लोग अपना बचाव मे कहत रहल ह की ना इहे सही बा इहे चलत बा इहे डिमांड बा इहे सिनेमा ह आ एकरे के भोजपुरी सिनेमा कहल जाला ।       बाकी अब कबो कबो उ लो कहत बा की ना अब एगो दु गो नीमन फिलिम आवत बाडी स , बाकि चली नईखी पावत स । एहि बीचे दिनेशलाल के इंडिया टुडे मे जवन बतकही आईल रहे ओह मे उ कहले रहले ह की उनुकर फिलिम " औलाद " पुरा हिट बिआ आ निकहा खुब चल हिआ । ( सांच जवन होखे )       तबो पिछिला दु चार दिन से ई  बतकही कई जगहा सुननी आ पढनी ह त हमहु सोचनी ह…
पहिले उ लोग अपना बचाव मे कहत रहल ह की ना इहे सही बा इहे चलत बा इहे डिमांड बा इहे सिनेमा ह आ एकरे के भोजपुरी सिनेमा कहल जाला ।     बाकी अब कबो कबो उ लो कहत बा की ना अब एगो दु गो नीमन फिलिम आवत बाडी स , बाकि चली नईखी पावत स । एहि बीचे दिनेशलाल के इंडिया टुडे मे जवन बतकही आईल रहे ओह मे उ कहले रहले ह की उनुकर फिलिम " औलाद " पुरा हिट बिआ आ निकहा खुब चल हिआ । ( सांच जवन होखे )     तबो पिछिला दु चार दिन से ई  बतकही कई जगहा सुननी आ पढनी ह त हमहु सोचनी ह की तनि आह पता लगावल जाउ की आखिर बात बा , नीमन फिलिम काहे नईखी स चलत , का नीमन आवत बाडी स आ लोग आहे प गरई धरावे के फेरा मे बा ?     सवाल कईनी ह - का जी रउवा त निकहा बडा हुमचल गवनई सुने वाला हई भरत शर्मा आ दु के केकर प्रोग्राम खाति मुहकुडियो ढिमला के चली जानी दु कवन कवन सिनेमा के सी डी यो रखले बानी , का त सिनेमा खाति कई हाली राउर बाबुजी रउवा के धोवलsहु बाडे त का एहु घरी कवनो भोजपुरी सिनेमा देखनी ह की ना ?

उनुकर जबाब रहल ह - मरदे ! एह घरी कवनो भोजपुरी सिनेमा देखे लायक आवतs का ?     फेरु पुछनी ह - काहे , एगो भोजपुरी प्रेमी ई कहत बा ? का हो गईल बा सिनेमा मे ?     उ कहत बाडे - दिअका लागी गईल बा ( असल मे दिअका जवना चीझु मे लागी जाला उ चीझु एक दम से खतम हो जाला उ खधर खधर के खतम होला )     फेरु हम कहत बानी - ना मरदवा कुछ नीमनो आवत बा , ओह के त देखे के चाही नु , ना त केहु नीमन बनईबे ना करी ।     झटकले बाकी तनि खिसियाई कहत बाडे - नीमन ! ई बतावs नबीन ई नीमन फिलिम ह हम कईसे जानब ? जब हम मय फिलिम जवन लागत बाडी स ओकनी के देखब तबे नु ? आ एगो नीमन देखे खाति हमरा साल मे 30 गो बाउर देखे के परी त ओकनी के इहे नु सोचही ह स लोग बाउर पसन करत बा एह से बाउर बनावs , त एहि से हम अब देखले छोड देले बानी , साल छमास तहन लो के मुहे सुने के मिल जाला की हउ फिलिमिया नीमन रहल हिआ त कही से सीडी ओडी जोगाड कई के देख लेनी ना त अब हिमत नईखे रहि गईल की दाम खरचा कई साया साडी चोली बलाउज के खिंचवल देखल आ सुनल जाउ ?     ओह घरी हमरा फरहा खान के बात परि गउवे जब चमेली वाला गाना के भोजपुरी सिनेमा लेखा राउंची क्राउंची बनावे के उ परतोख देले रहली ।

एगो बात केहु मानो भा जनि मानो बाकि ई एक दम सांच बात बा की भोजपुरी सिनेमा के इमेज दिन प दिन भसल जात बा आ एह भसलका के देन ह की एह मे कुछ नीमनो आवत होईहन स त एहो भसल भहराईल फुहर अश्लील फिल्मन के फेरा मे दबा कुंचा जता जात होईहन स ।     दिअका त लागिये गईल बाडन स , अब देखे के बा की दवाई छिटाई की एकरा के खधरत देखल जाई !

भोजपुरी सिनेमा के दर्शक भोजपुरिया क्षेत्र मे बाडे जहवा अबहियो लोग गंवटी परचार खोजेला जवना से आजु के भोजपुरी सिनेमा कई कोस दुर बा , आ जे भी नीमन फिलिम बनावत बा अगर उ कुछ पईसा नीमनका के परचार मे नीमन से खरचा करी त उ भोजपुरियो खाति नीमन होई , भोजपुरी देखे वाला खाति नीमन होई आ जे फिलिम बनावत बा ओकरा खाति त नीमन होखबे करी।

जय भोजपुरी      ईनार के बियाह : प्रमोद कुमार तिवारी जी के लिखल रचनाtag:www.jaibhojpuri.com,2012-04-13:3634233:BlogPost:3991952012-04-13T16:06:15.000Zनबीन भोजपुरिया ( NB )http://www.jaibhojpuri.com/profile/Navin
प्रमोद जी के लिखल रचना हमरा पढे के मिलल ह , त उँहा के इजाजत ले के कहनी ह की रउवा सभे के सोझा भी एह अदभुत आ बेहतरीन रचना , भोजपुरी साहित्य से भरल जवना मे संस्कृति आ संस्कार रचल बसल बा ओह के रउवा सभ के संगे बांटल जाउ साझ कईल जाउ ।

प्रमोद जी जय भोजपुरी के फीचर सद्स्य भी बानी उँहा के प्रोफाईल के लिंक बा -  http://www.jaibhojpuri.com/profile/PramodKumarTiwari…

प्रमोद जी के लिखल रचना हमरा पढे के मिलल ह , त उँहा के इजाजत ले के कहनी ह की रउवा सभे के सोझा भी एह अदभुत आ बेहतरीन रचना , भोजपुरी साहित्य से भरल जवना मे संस्कृति आ संस्कार रचल बसल बा ओह के रउवा सभ के संगे बांटल जाउ साझ कईल जाउ ।

प्रमोद जी जय भोजपुरी के फीचर सद्स्य भी बानी उँहा के प्रोफाईल के लिंक बा -  http://www.jaibhojpuri.com/profile/PramodKumarTiwari

ढोलकी के थाप आ गीतन के धुन प
झूमत-गावत चलल जात रहली लोग
इनार के ओर
कि बसगंगा माई पइंठ जास इनार में
जइसे समा गइल रहली भोले के जटा में
धूम-धाम से होत रहे बियाह
कि भुलाइयो के ना पीये के
कुंआर इनार के पानी
बियाह से पहिले
नाया लकड़ी के बनल कलभुतके
विधिवत लगावल गइल हरदी
पहिनावल गइल चकचक कोरा धोती
आ एको छन खातिर ना रूकल गीत
गीत! बियाह के गीत
मटकोड़वा के गीत
चउकापराई के गीत
गंगा माई के गीत
चलल जात रहे बरात
बाकिर एक्को मरद ना रहले बराती
जल-जीवन बचावे के जंग के
ई पूरा मोरचा
टिकल रहे जननी के कान्ही प
कि पाताल फोड़ केबस चल आवस भगीरथी
जइसे उतर आवेली कोख में
लकड़ी के ‘दुलहागोदी लीहले
आगे-आगे चलल जात रही श्यामल बुआ
मने-मन बुदबुदात
जइसे जोड़ रहल होखस
दुनिया के कुल्ही जल धारा के
आपस में नाभी-नाल।
चिर पुरातन नित नूतन प्रकृति माई से
मांगत रहे लोग वरदान
इनार के जनन शक्ति के
आदिम गीतन के अटूट स्वर में
पूरा मन से होत रहे प्रार्थना
कि कबहूं न चूके इनार के सोता
कबहूं न सूखे हमनी के कंठ
माई हरदम रहस विदमान
आंखि के कोर से उँखी के पोर तक में
दसो नह जोड़ले लोग टेरत रहली गंगा माई के
उनका गीतन के गूंज टकरात रहे
तमाम ग्रह-नक्षत्रन प एगो बूंद के तलाश में
जीवन खपा देबे वाला वैज्ञानिकन के पियास से
गीतन के गूंज दम देत रहे
सहारा के रेगिस्तान में ओस चाटत बचवन के।
गूंज भरोसा देत रहे
तीसरा विश्वयुद्ध से सहमल नागरिकन के।
गीत पइसल जात रहे
दुनिया भर के गगरी आ मटका सब में
जवन टिकल रहले स
मेहरारुन के कपार आ कमर प
गीत के सोझा टिके के
भरहिक कोशीश करत रहे पियास
बाकिर अपना बेटियन के दरद में बन्हाइल
तमाम गुनाहन के माफ करत
गंगा माई
गंवे-गंवे पइसल जात रही
ईनार में।

कलभुत लकड़ी के बनल ईनार के दुलहा के कहल जाला।

डा. प्रमोद कुमार तिवारी
परामर्शदाता - एन सी ई आर टी
नई दिल्ली -16

जय भोजपुरी
यक्ष , जुधिष्ठिर आ राजनीति : एगो अनुवादित लेखtag:www.jaibhojpuri.com,2012-04-05:3634233:BlogPost:3978732012-04-05T16:30:00.000Zनबीन भोजपुरिया ( NB )http://www.jaibhojpuri.com/profile/Navin
बतकही दुनो करे,
खुब बजावे गाल
का बहरी का भितरी,
सगरे उहे हाल
आउंज गाउंज खुब होखे ,
होखे कांव कांव
अब देरि जनि करs जुधिष्ठिर
बता दs जगहि के नाव

यक्ष ई सवाल जब जुधिष्ठिर से कईलन त संगे संगे इहो कहलन की एक दम हाली दे एकर जबाब द , आखिर ओह जगहि के का नाव ह ?
जुधिष्ठिर - हे देवता , ओहि जगहि के 'बिधानसभा' के नाव जानल जाला ओजुगा लोग खुब किचाईन करे ला खुबे गाल बजावे ला , थपरी बजा बजा के मेज कुरसी तुरेला ( आ कहि के चुपा गईले…
बतकही दुनो करे,
खुब बजावे गाल
का बहरी का भितरी,
सगरे उहे हाल
आउंज गाउंज खुब होखे ,
होखे कांव कांव
अब देरि जनि करs जुधिष्ठिर
बता दs जगहि के नाव

यक्ष ई सवाल जब जुधिष्ठिर से कईलन त संगे संगे इहो कहलन की एक दम हाली दे एकर जबाब द , आखिर ओह जगहि के का नाव ह ?
जुधिष्ठिर - हे देवता , ओहि जगहि के 'बिधानसभा' के नाव जानल जाला ओजुगा लोग खुब किचाईन करे ला खुबे गाल बजावे ला , थपरी बजा बजा के मेज कुरसी तुरेला ( आ कहि के चुपा गईले )
यक्ष मेयान से बाहर , गरम , कतना नाव सुनले रहनी ह हो धरमराज तहार आ तु हई सोझा सोझी लउके वाला सवाल के अधवे जबाब देले बाडs ? एकरा संगे संगे " संसद भवन " भी नु जोडल चाहत रहल ह ?
जुधिष्ठिर मुडि डोला के कहले की हँ ई त सही कहनी रउवा । आछा आगे से खेयाल राखब अब अगिला सवाल दागी।

ई पहिलका सवाल रहे यक्ष के ओरि से , जईसे की रउवा सभे जानते बानि की जुधिष्ठिर अपना अधमरु भाई लोगन के बचावे खाति पानी लेबे आईल बाडे आ ओजुगा दरसन होत बा यक्ष के आ जवन तई भईल ओकरा आधार प सवाल जबाब होखे लागल ।

दुसरका सवाल यक्ष महाराज दगले - जईसे की एगो राक्षस के जीउ जान सुगा मे रहेला ओहि तरे आजु के नेता के जान जीउ परान काथि मे बसेला जुधिष्ठिर ?

अउरी कन्हवा बसी ? कुरसिये मे नु , ओहि खाति त गाल पिटेलन स ओकनी के , हँ हमार जबाब बा "कुरसी " - जुधिष्ठिर सट देनी जबाब देहले आ यक्ष भी मुस्किया देहले आ कहत बाडे बाह जुधिष्ठिर बाह बहुत सही जबाब ! अतने प जुधिष्ठिर पिनिक गईले आ कहत बाडे की ई कवनो सवाल भईल , अईसने सवाल खाति पानी प डांका मारि के बईठल बाडs , अईसने पुछे के बा त फेरु रहे द , हमरो इज्जत नसsबs आ आपन त नासते बाडs । तहरा मालुम बा नु की लोग हमरा के धरमराज कहेला ? काहे हमार नाव माटी मे मिलावत बाडs ? अतना कहत कि यक्ष महराज लजा गईलन आ तनि सोचत , बहरी निकलल मय सांस के भीतरी टानत अगिला सवाल दगले-

अछा एगो गाना बाडा चलल बा , चाहे उ दुर्गाजी के भसान होखे भा सरसती जी के भसान लोग एह गानवा के खुबे चलावत बा आ मुडि झांटि झांटि के घिरनई लेखा मिर्छियाई मिर्छियाई के जईसे मिरगी धरेला ओइसही ओह गानवा प नाचत बा , हउ का कहाला , गानवा के नाव ह " पप्पु कांट डांस साला , पप्पु कांट डांस साला " सुनले बाडs की ना ?

जुधिष्ठिर मुह भिनुकावत गते से मुडि डोला के हँ मे जबाब देत , "सुनले बानी " कहले ।

त एगो बात बतावs जब पप्पु स्मार्ट बा , पप्पु के लगे रकम रकम के सुट बुट बा , पप्पु सुध घीउ के छोडि के कुछ ना सुंघे ला ना खाला , निकहा देहिगर बा , 8-10 घंटा एसी जिम मे देहि भाजेला , का दो अतना सुनर बा की लईकी ओकरा प भद भद गिरेली स , ओकरा खाति का दो खडंजा प ओढनी बिछवले रहेली स आ तबो ओकरा खालि नाचे ना आवेला एह खाति ओकर संघतिया ओकरा के रिगावे लन स ? काहे ?

जुधिष्ठिर आपन त आपन यक्ष महराज के बहरी छोडल सांस के अपना भितरी टानि के एक सुरुकिये शुरु हो गईले , लगले कहे कि , देखि यक्ष महाराज , रउवा बानी सीधवा रउवा बुझत नईखी , आजु के जबाना मे नाचे ना आई त बुझि ली केहु पुछिनिहार नईखे । का मेहरारु का गर्ल फ्रेंड का साली का घरवाली का बाबुजी का माई का संघतिया ! ( तनकी देर रुकि के सांस के ओहि तरे जंतले जुधिष्ठिर कहत बाडे ) एह लोगन के बात प एह लोगन के कहनाम प एह लोगन के इशारा प अगर नाचे ना आई त फेरु ममिला पंचर बा ! अईसही बास ( साहेब ) के सोझा बास के इसारा प , आफिस मे परमोसन खाति , ट्रांसफर खाति , इंकिरीमेंट खाति , सरकारी दफ्तर मे बाब् लो साहेब लो के सोझा ओह लोगन के इशारा प नाचे ना आई त फेरु " ममिला पंचरे ना भ्रष्ट हो जाई आ जिनगी मे अर्ध बिराम ना चैप्टर ओजुगे इति सिरि रेवा खंडे । त बताई पप्पु के केहु काहे ना रिगाई ?

कान ओडले आंखि फरले यक्ष महाराज जस जस जबाब सुनत बाडे तस तस उनुकर तरास बढे लागल आ जबाब पवला के बाद चट दे अंजुरी पारि के अपना पईनी के पानी पिये लगले , पानी ओनि पिअला के बाद अगिला सवाल दागत बाडे-

ना आदमी ना जानवर , ना अनगुते ना सांझि खा , ना दिन मे ना राति खा , ना असमान मे ना जमीन प , ना ओसरा मे ना चौखट प ना दुआरी प ना घर के भीतरी , ना पानी मे ना सुखरख मे , अईसन कवन चीझु ह जवना के कतहु मारल ना जा सकेला ?

जुधिष्ठिर जी , फेंड के अलम ले के घांस के टोई के तनी नीमन जगहा पलहथी मारि के फेफरी परल ओठ , जेठ के सुखल खेत लेखा भईल ओठ प अपना जीभि के फेरत मुडि लटकवले कहत बाडे कि " महंगाई डाईन "

यक्ष महाराज गील , एक दम नीमन से गील हो गईले एह जबाब के सुनि के आ अब अगिला खाति फेरु धेयान लगवले आ कहले की अब तहरा से हम धाईँ धाईँ एक दम बुलेट के छारा जईसे चलेला आ जाला ओइसे सवाल दागब आ तहरो ओइसही बतावे के बा ई रैपिड फायर वाला बेरा ह जुधिष्ठिर , मन परले रहिह , तहार चारो भाई अधमरु बाडन स !

जुधिष्ठिर के त पानी लउकत रहे , कहले की पुछी महाराज , राउर स्टैंडर्ड त दिन प दिन भसल जात बा , पुछि पुछि , आरी जनि बान्ही । ( तनि पिनिक गईल रहले सवाल के स्टैंडर्ड देखि के )

सवाल शुरु भईल आ यक्ष पुछले की कवना चीझु के भुला गईला से दुख ना होला ?

ईमान - चट दे जबाब आईल जुधिष्ठिर के

नाव चमकावे के सबसे आसान तरिका का ह ? यक्ष पुछले

आईटम सांग बनावल फुहर पातर गीत गाना लिखल आ ओह प नाचल ! जुधिष्ठिर बोलले

हावा से बेसी काथी के रोखि बदलेला ? यक्ष पुछले

शेअर मार्केट के - जुधिष्ठिर बोलले

धरम से बढि के का ह ? यक्ष पुछले

नाफा , लाभ - जुधिष्ठिर कहले

आ यक्ष महराज मुस्किया के कहले की जुधिष्ठिर अब तीन्ना हो जा , अब तहरा से हम अंतिम सवाल पुछे जात बानी , जे तु एकर सही जबाब दे देहलs त ई पईनी तहरा नावे कई देब हो , आ अतना कहि के यक्ष महाराज सवाल दगले -

( ई सुनला के बाद जुधिष्टिर अपना भाई लोगन के इयाद करत एगो ठेहुन प अपना हाथ के अलम देत एगो हाथ यक्ष महाराज के धरावत ठाढ भईले )

मारि लोग नेतवन के बारे मे हाला कईले रहेला की हउ चोर ह, हउ भ्रष्ट ह , हउ डकईत ह , हउ लुटेरा ह , हउ मडरी ह बाकि तबो ओकनी के उमेद से बेसी ओट मिलेला आ ओकनी के जीत जालन स । आखिर काहे ?

एह सवाल के सुनते जुधिष्ठिर के काठ्या मार देहलस , एक दम टेकुआ लेखा सोझ , मुह खुलल आ दुनो ओठ अईसे जईसे की कवनो सुखि के चरचराईल नदी के किनार , चेहरा मोहरा झउंसईला लेखा , आंखि भटकोंवा के बिआ लेखा टंगाईल , हाथ लकडियाईल , बुझाईल की गईले , तले ले यक्ष उनुका मुह प पानी के छिंटा मरले , जुधिष्टिर तनी सही भईले ओकरा बाद .......
.
.
.

जुधिष्ठिर आजुओ एह सवाल के जबाब खाति घुमत बाडे , लोगन से पुछत फिरत बाडे , यक्ष महाराज ओहि पईनी के जरी फेंड प ओल्हा पाती खेलत बाडे जुधिष्ठिर के बाट जोहत बाडे , आ ओनिये केनियो जुधिष्टिर के चारो भाई अधमरु हो के परल बा लो ।

चुकि सवाल जनता से जुडल बा ओट देबे वाला से जुडल बा एह से हम उमेद करब की जनता एह सवाल के जबाब देउ

जय भोजपुरी

.
.
.
.

नोट - ई लेख हिन्दी मे अनुप मणि त्रिपाठी जी के लिखल ह जवन की तहलका मे छपाईल बा ।

इनार प अब दुब नईखे जामत ,,, बाकि कबो ना कबो जामि जरुरtag:www.jaibhojpuri.com,2012-03-13:3634233:BlogPost:3939762012-03-13T17:34:05.000Zनबीन भोजपुरिया ( NB )http://www.jaibhojpuri.com/profile/Navin
चार साल पहिले जब गईल रहनी त नोकिया के नावका सेट जवना के बैटरी तीन चार दिन ले चलि जाउ , दे के आईल रहनी , आपन नमर , भईया के नमर , बहिनिया के नमर , दु ,तीन आ चार नमर प सेट कई देले रहनी , आ उनुका के कई हाली बतवनी की दु नमर दबईब त हमरा किहा घंटी बाजे लागी , तीन नमर प भईया के आ चार नमर प बहिनिया किहा । अईसे त बाबुजी के बेसी बतियावे के ना रहेला , उनुका त जब सोहनी पटवन रहेला तबे कुछ पईसा रुपिया के दरकार परेला त फोन कई देले , बाकि आजु ले हम कबो पईसा मांगत ना देखनी बस अतने कहिहे कि सोहाई बा भा रोपाई…
चार साल पहिले जब गईल रहनी त नोकिया के नावका सेट जवना के बैटरी तीन चार दिन ले चलि जाउ , दे के आईल रहनी , आपन नमर , भईया के नमर , बहिनिया के नमर , दु ,तीन आ चार नमर प सेट कई देले रहनी , आ उनुका के कई हाली बतवनी की दु नमर दबईब त हमरा किहा घंटी बाजे लागी , तीन नमर प भईया के आ चार नमर प बहिनिया किहा । अईसे त बाबुजी के बेसी बतियावे के ना रहेला , उनुका त जब सोहनी पटवन रहेला तबे कुछ पईसा रुपिया के दरकार परेला त फोन कई देले , बाकि आजु ले हम कबो पईसा मांगत ना देखनी बस अतने कहिहे कि सोहाई बा भा रोपाई भा पटवन बा भा दउरी बा । बहिन के बिआह भईल त चार बीगहा खेत परधान जी किहा बन्हकी धराईल बाकी मुह से चेँउ ना कसले की हमरा के तहन लो दुनो भाई मिल के पईसा द लो भा हतना पईसा के दरकार बा । बाद मे हमनी के पाता चलल की खेत बन्हकी धराईल बा ।

दु गो भाई एगो बहिन , बाबुजी , माई बस अतने के परिवार बा , हम आ भईया , दुनो आदमी के बिआह हो गईल बा आ एक आदमी दिल्ली मे आ हम मदरास मे नोकरी करत बानी , मामा के चलते नीमन घर मे बहिनिया के बिआह हो गईल आ उ सुरत मे रहेले । घर प माई आ बाबुजी अकेले , एगो गाई जवन भईया के तिलका मे मिलल रहे आ दु गो बैल । कुछ अईसने बा हमार परिवार ।

भईया भा हम , हमनी के कबो खेती बारी के फेरा मे ना रहनी जा , बाकि जब गांवे जाई जा त हमनी के परधान जी के घर लउकत रहे , घर का महल कहल जाई त बेसी ना कहाई , परधान जी के लईका फईका मय देस बिदेस मे रहत रहलन स ,आ हमनी के निशा हो गईल रहे की परधान जी जिनिकर कबो खपडा के घर रहे आ बानर के कुदला फानला से जवन नरिया थपुआ टुटि जात रहे आ भादो मे हद हद पानी चुअत रहे उ घर अब पाका के मोजयक लगा के दग दग उजर रंग के सिरमिंट से रंगाई भईल अईसन लागे की ई परधान जी के घर ना ह " इनरासन " हमनी के गांवे आ गईल बा ।

दुनो भाई के मन मे इहे बात समा गईल रहे कि परधान जी के लईका फईका देस बिदेस गईलन स एहि से उनुकर अईसन चास बास बनि गईल बा आ कुछ इहे सोचि के हमनियो के निकलनी जा , बाकी उ इनरासन हमनी खाति सांचो के इनरासन बनि के रहि गईल रहे ।

हमनी के जब गरमी के छुटी मे जाई जा त परधानी जी इहे कहस की काहे तहन लो अपना बाबु माई के छोड के रहत बाडs लो , हई 22 बीगहा खेतवा तहन लो के बाबु से सम्हराये माही के नईखे , आ हम मालियत के दुना पईसा बेसी देत बानी , कागज पतर के खरचा हमही ओडत बानी , बेच बाचि के कही ओनिये दिल्ली भा मदरास मे नीमन घर दुआर बनवा के काहे नईख लो रहत ?

जब जब ई बतिया परधानि जी कहस तब तब हमनी के अंगुरी प जोडे लागी जा की मय मिला के 32 लाख होई आ कुछ लोन उठा के आ जवन जामा पुंजी बा अपना जरी ओकरा के मिला के दुनो भाई कही ना कही घर ले लिहल जाउ । बाकी बाउजी के खेत बेचे के कहब जा तब तब उ टारी दिहे , बस अतने कहिहे की , बबुआ हो " अब इनार प दुबि नईखे जामत " बाकि कबो ना कबो लोगवा एहि इनरा प नहाई आ दुबियो जामी । ई बात हमनी के बुझाये ना , आ बाउजी मुस्किया के गते से केनियो टकस जासु ।

एहि तरे जिनगी के गाडी चलत रहे , जे जहा रहे आनन्द मे रहे , एहि बीचे मन्दी के हाला भईल आ भईया के नोकरी छुट गईल , भईया दिली से हमरा भीरी परिवार के ले ले देले चहुंप गईलन , हमार त अपने दिन दासा खराब चलत रहे आ उपर से ई । पढाई लिखाई त नीमन भईल ना आ परधान के लईकन के देखा देखी हेने होने निकल गईनी जा नोकरी करे आ अब जब नोकरी प आफत आईल त लागल तरहा चटके ।

एहि बीचे बेटी के जनम भईल आ उहो सिजेरियन । माने कपार खालि फुटबे ना कईल फुटला के बाद दरकचा गईल नीमन से । कईसही जवन जामा पुंजी रहे लगा भिडा के अस्पताल से आदमी आईल , मोहल्ला मे मिठाई बटाईल आ मन मारि के हमनी के काम धन्धा मे लागि गईनी जी । माई बाबुजी के फोन आवे त एकही बात कहस लो की लछिमी आईल बिआ रजिन्दर , देखि लिह तहार आ सतेन्दर के भागि एकरे से चमके वाला बा । बाबुजी साहस देत रहले की रिगावत रहले हमनी के बुझाय ना ।

भईया रोज जासु नोकरी खोजे खाति बाकी कुछ भेटात ना रहे , कई जगहा से एह खाति खेदा गईले की नार्थ इंडिया के रहे वाला हवे आ हावा कुछ अईसन बहल रहे की हमनी के सज्जे आदमी के ओजुगा के लोगवा आंखि गिरोड के तिकवत रहे । दिन अईसही कटत रहे एक दिन घर मे बईठल मुडि सुहरावत सोच मे मरदे मेहरारु परल रहनी जा , कुछ बुझात ना रहे की अब आगे कईसे का होई , तले ले फोन बाजल , मेहरारु उठवली त कहली की इन्दु बुचि के फोन ह , हम नमर देखनी त बाबुजी के , चिहा गईनी आ पुछनी की ते कब अईले ह ? कहलस की अपना ससुरा देवर के बिआह मे आईल रहनी ह त गांवे माई से भेट करे चली अईनी ह । हाल चाल पुछे लगनी त बतवलस कि माई बेराम बिआ , तहन लो जतना हाल दे होखे ओतना जल्दी से गांवे आ जा लो ।

एने नोकरी प आफत आ ओने माई के बेराम भईला के खबर , मन मानल ना राति दिन हमनी के दुनो भाई भउजाई मेहरारु के टाईम खलिहा अपना दुख प रोअत बीतत रहे बस अब इहे बुझि ली की माई के प्रेम अडाईल ना आ जीउ जान ले ले देले जतना समान रहे मय बटोर के गांव खाति टरेन धई लिहल आदमी ।
.
.
.

दुआर प बारह गो जरसी गाई एगो देसिला घर खाति ,दु गो बैल , सोनालिका के टेकटर , दु गो फटफटिया , दु गो भाडा प चलत टेम्पु आ एगो डी सी एम आ आपन 22 बीगहा खेत , परधान जी किहा से बन्हकी धराईल खेतो छोडा लेहनी जा आ इनरासन त ना बाकी हमनी के घर अब इनरासन से इचिको कम ना लागेला । जवारमे तरकारी आ दुध के सप्लाई से ले के बनारस आ पटना के मंडी मे ले हमनी के तरकारी जाये लागल , आ अब हमरा गांव के लोग हमनी संगे लागि भीडि के खेती बारी मे जुटि गईल बा ।

सुने मे आवत बा की गांव के लोग भईया प प्रेसर बनावत बा कि भईया असो परधानी के चुनाव लडि जासु "

बाकि बाउजी , जब हमरा के देखे ले त कहेले , बबुआ देखिह त इनरा बा दुबिया जामल बा की ना ? बब्बी के बरिआर खोईंछा दे के बिदाई नु करे के बा ....

दो ठेप ना दु चुरुवा लोर गिर जाला आंखि से ... आ बाउजी के कहल बात की " लछिमी " आईल बिआ घर मे हमरा मन परि जाला ...

सांच के जरि बिआ ई कहानी आंख से देखल घटना ह

जय भोजपुरी

हमार भाषा : अंग्रेजी कविता के अनुवाद - ठाकुर विकास सिन्हाtag:www.jaibhojpuri.com,2012-02-27:3634233:BlogPost:3914932012-02-27T02:00:00.000Zनबीन भोजपुरिया ( NB )http://www.jaibhojpuri.com/profile/Navin
ई कविता अंगरेजी मे साबेरिया के " एलितेत नेतुश्किन ( Alitet Nemtushkin ) के लिखल ह जवना के अनुवाद ठाकुर विकास सिन्हा ( ठाकुर भईया ) कईले बानी । सोचनी ह एह सुनर कविता से परिचय सब भोजपुरिया के होखे ।
.
..
...
....

अगर हम आपन बोली भुला जाईं
उ गीत आउर सुर भुला जाईं
जे हमार पुरखा पुरनिया गईले रहन
त हमार जीभ कान के कौन काम ?

हमार नाक के का फ़ायदा
जे आपने माटी के गंध भुला जाए
उ हाथ गोड…
ई कविता अंगरेजी मे साबेरिया के " एलितेत नेतुश्किन ( Alitet Nemtushkin ) के लिखल ह जवना के अनुवाद ठाकुर विकास सिन्हा ( ठाकुर भईया ) कईले बानी । सोचनी ह एह सुनर कविता से परिचय सब भोजपुरिया के होखे ।
.
..
...
....

अगर हम आपन बोली भुला जाईं
उ गीत आउर सुर भुला जाईं
जे हमार पुरखा पुरनिया गईले रहन
त हमार जीभ कान के कौन काम ?

हमार नाक के का फ़ायदा
जे आपने माटी के गंध भुला जाए
उ हाथ गोड केकरा खातिर
जे आपने लोग के काम ना आवे

का हम इहे बदे जियऽतानी?

का हम ई मान लीं
की हमार आपन भासा
बाकी बोलियन से नींच बा
जबकि हमार कुल पुरखा
इहे बोली बोलऽलन
.
अंगरेजी मे जवन ओरिजनल ह -

My Language    Alitet Nemtushkin    If I forget my native speech,   And the songs that my people sing What use are my eyes and ears? What use is my mouth?  If I forget the smell of the earth And do not serve it well What use are my hands? Why am I living in the world?  How can I believe the foolish idea That my language is weak and poor If my mother's last words Were in Evenki?
.
..
...
....
जय भोजपुरी  एगो थप्पर दु गो लाश !tag:www.jaibhojpuri.com,2012-02-25:3634233:BlogPost:3910482012-02-25T15:08:53.000Zनबीन भोजपुरिया ( NB )http://www.jaibhojpuri.com/profile/Navin
बिहार मे पटना शहर के एस पी एगो लईकी बिआ ओकर नाव ह किम । दु दिन पहिले के बात ह उ एगो अधेड मेहरारु के एगो चटकन मार देले रहे जवना ओजह से विधानसभा मे हंगामा हो गईल आ नितिश कुमार के माफी मांगे के परल । एह घटना के ले के फेसबुक प भी खुब बतकही भईल आ बतकही मे खास इहे रहे की जनता मालिक ह उ हाथ कईसे उठा देहलस , त केहु ओकरा मुर्गी त केहु माल त केहु आईटम त केहु कुछ कहि के बतकही के माजा उठवलस । अब देखल जाउ घटना  का ह ।     पटना मे एक जगहा कंस्ट्रक्सन के काम चलत बा…
बिहार मे पटना शहर के एस पी एगो लईकी बिआ ओकर नाव ह किम । दु दिन पहिले के बात ह उ एगो अधेड मेहरारु के एगो चटकन मार देले रहे जवना ओजह से विधानसभा मे हंगामा हो गईल आ नितिश कुमार के माफी मांगे के परल । एह घटना के ले के फेसबुक प भी खुब बतकही भईल आ बतकही मे खास इहे रहे की जनता मालिक ह उ हाथ कईसे उठा देहलस , त केहु ओकरा मुर्गी त केहु माल त केहु आईटम त केहु कुछ कहि के बतकही के माजा उठवलस । अब देखल जाउ घटना  का ह ।   पटना मे एक जगहा कंस्ट्रक्सन के काम चलत बा ओजुगा एगो बिजुली के तार टुट के गिरल रहे ( कंस्ट्रक्सन वाला तुर देले रहलन स ) आ उ तारवा पानी मे परल रहे आ ओकरा मे बिजुली धउरत रहे , दु गो लईका गलती से ओह पानी मे उतर गईलन स आ ओकनी के करेंट लागला से ओजुगे मुई गईलन स , एह से पब्लिक गरम हो गईल आ मुआवजा खाति मांग करे लागल संगे संगे कंस्ट्रकसन मालिक के जेल मे डाले के बात करे लागल , बाद मे पुलिस अईलस त ढेला चेका पथर बाजी भी भईल ( कुछ लोग इहो कहत बा की पुलिस वाला पिअले रहलन स )   जब स्थिति बद से बदतर होखे लागल त एस पी किम अपना दल बदल के संगे ओजुगा पहुंचली आ लोगन के शांत करे के प्रयास करे लगली ओहि मे अधेड मेहरारु जवना के पथर फेकत एगो पुलिस वाला देखले रहे उ बतवलस , तलेले एस पी आ ओह मेहरारु मे बतकही बढि गईल आ एस पी एक तबडाक ओजुगे ओह मेहरारु के घींच देहली ( एकर बिडियो भी खुब चलल पिछला दु दिन से ) , कहे वाला इहो कहत बा की ओहि घरी एस पी के उ मेहरारु एक तबडाक घींच देहलस । खैर ममिला कईसहु रफा दफा हो गईल ।   अब देखे के बात बा की विपक्ष आ फेसबुक प कुछ खरखाह लोग कवना मुद्दा प बतियावत बा -   1- एस पी माल बिआ आईटम बिआ मुर्गी बिआ नितिश के भक्तिनी बिआ  2- एस पी लेडी सिंघम बनि के पुलिसिया धौंस देखावत बिआ  3- एस पी अपना से बुजुर्ग के सम्मान नईखे करत जबकि जनता मालिक ह   कवना मुद्दा प बात होखे के चाही ?   1- उ दु लईकन के मउवत कईसे भईल काहे भईल आ ओह खाति का कारवाही होत बा ? ओकनी के मुआवजा मिली की ना मिली आ कंस्ट्रक्सन साईट वाला के दोष साबित होई की ना होई ?   2- आखिर अईसन का बतकही हो गईल की एस पी के हाथ उठावे के परल ?
अब रउवा सभे खुदे सोची की हमनी के का सोचत बानी जा आ का देखे के कोशिश करत बानी जा आ का देखावे के कोशिश करत बानी जा ?

का एगो थप्पड दु गो लाश से ज्यादा अहमियत राखत बा ? का उ दुनो लईकन के माई बाप महतारी नईखे ? सांच पुछी सभे त एह थप्पड के आड मे उ दु लईकन के लाश पिचुटा गईल !

robotstxt: allowed

filter: keep


c: text/html

text: उत्तर प्रदेश के मुख्यमंत्री अखिलेश यादव मुख्यमंत्री पद के लोकायुक्त के दायरे से बाहर रखे के हिमायत कइले बाड़न. लखनऊ में राज्य ललित कला अकादमी में 'कश्मीर से कन्या कुमारी : कैमरे की नजर से' नामक फोटो प्रदर्शनी के उद्घाटन करे पहुंचले अखिलेश गुरुवार के कहलन कि उ मुख्यमंत्री के लोकायुक्त के दायरा में ले आवे के पक्ष में नइखन. राज्य के लोकायुक्त न्यायमूर्ति एन. के. मेहरोत्रा बुधवार के अखिलेश के प्रस्ताव भेजी के मुख्यमंत्री अउर ग्राम प्रधानन के भी लोकायुक्त के दायरा में ले आवे के सुझाव देले रहलन. राष्ट्रपति पद के उम्मीदवारी अउर उम्मीदवार के समर्थन के सवाल पऽ अखिलेश कहलन कि ए बारे में कवनो फैसला पार्टी के वरिष्ठ नेतन से विचार-विमर्श के बादे होई.


text:
Come, let's do something for Bhojpuri...
गंगा आ गंडक के मिलन स्थान आ सोन के उद्गम पर बसल बा भोजपुरिया सोनपूर । एकरा से आगे मग़ही इलाका के शुरूआत हो जाला । हर साल कातिक महिना (नवम्बर) में एइजा लागेला संसार के सबसे बड़ भोजपुरिया मेला, एशिया के सबसे बड़ जानवरन के मेला । हालांकि नया समाचार के अनुसार इ एशिया के ही ना बल्कि दुनिया के सबसे बड़ जानवरन के मेला हो गइल बा । कातिक के पुर्णिमा के दिन ग़ंगा स्नान के साथ इ मेला के शुरूआत होला आ 21 दिन ले आधिकारिक स्तर पर चलेला । लेकिन मेला के खतम होत-होत पुरा महिना लाग जाला । दुनिया के कोना-कोना से लोग एइजा इ मेला देखे आवेला । मेला के साथ-साथ भग़वान हरिहरनाथ के बिख्यात मन्दिर एहिजा गंगा आ गंडक के मिलन स्थान पर बा । इ मान्यता बा कि इहे उ जगेह ह जहाँ भगवान् विष्णु अपना भक्त हाथी हारा के प्राण के रक्षा मगरमच्छ से कइले रहीं, तबे से उहाँ के भगवान् श्रीहरि आ हरिहरनाथ कहल जाला । कातिक के पुर्णिमा के दिन ग़ंगा स्नान के महत्व भी 100 गो गाय के दान के बराबर मानल गइल बा । जानवर के मेला भइला के बावजूद इ खाली जानवर मेला ना ह । इ भोजपुरिया समाज के मेला भी ह जहाँ रउआ भोजपुरी सभ्यता आ संस्कृति के जाने पहचाने के मौका मिले ला । भोजपुरिया पकवान से लेके भोजपुरिया कला तक के दर्शन इहाँ हो जाला ।
कब जाईं:
अंग्रेजी के नवम्बर महिना आ हिन्दी के कातिक पहिना के पुर्णिमा से ।
कइसे जाईं:
हवाई जहाज चाहे रेल से पटना पहुँच के बस भा टेक्सी से सोनपूर आसानी से पहुँचल जा सकत बा । पटना से एकर दूरी 30 किलोमीटर बा । रेल से रउआ सोनपूर स्टेशन भी पहुँच सकत बानी ।
Views: 31
सिवान मे जीरादेई नामक एगो गांव मे 5 तारीख के ई मेला लागल रहल हा ।
© 2012 Created by Admin.